
$iserica  din  Jlvrig  şi  u alo  ar  ea  ei  de  arfă. 

Peste  câie-va  luni  de  zile  Românimea  din  toate  pro- 
vinciile,  pe  care  nu  va  izbuti  să  le  desbine,  nici  intriga 
dibace  a  duşmanilor  din  afară,  nici  neînfrânaia  vorbărie 
a  inconştienţei  din  lăuntru,  se  va  adună  la  Avrig,  satul 
lui  Gheorghe  Lazăr,  pentru  a  comemoră  un  veac  îm¬ 
plinit  dela  săvârşirea  din  viaţă  a  dascălului  pribeag, 
întors  să  moară  între  ai  săi,  supt  streşina  lăcaşului  de  • 
închinare  al  strămoşilor  ţerani. 

Minunată  potrivire  a  vremurilor!  La  1820  el  vorbiă 
din  Bucureşti,  capitala  unui  principat  supus  suzeranităţii 
turceşti  şi  apăsătorului  control  rusesc,  despre  gloria  Ce- 
sărilor  stăpâni  peste  Dacia  întreagă  şi  la  abia  o  sută 
de  ani  după  aceasta  va  veni  la  mormântul  lui  lumea 
recunoscătoare,  poate  cu  Prinţul  Moştenitor  în  frunte, 
din  aceiaşi  Bucureşti,  capitala  unei  ţări  mari  a  tuturor 
Românilor,  unind  sub  acelaşi  sceptru  regal  ţările  Du¬ 
nării  cu  ţările  Muntelui,  legate  într'o  indistructibilă  uni¬ 
tate.  Şi  acest  lucru  l-a  făcut  în  cea  mai  mare  parte  cre- 

dinţOy  care  se  rostiă  şi  de  pe  buzele  fiului  de  iobag  din 
marginea  Oltului  ardelean. 

Cu  un  sentiment  de  firească  pietate  ni  am  apropiat, 
în  cursul  unei  călătorii  recente,  de  biserica  din  Avrig. 

Cuprinsă  între  zidurile  ei  zdravene,  ea  înfăţişează 
întâia  mormântul  dascălului  naţiei.  O  lespede  roşie  de 
porfir,  o  piatră  albă  culcată  la  pământ.  Câte-va  versuri 
naive  în  cirilica  dela  începutul  veacului  trecut  pentruca 
singura  calitate  de  teolog  a  lai  Lazăr  să  răsară  în 
litere  latine;  o  prozaică  menţiune  recunoscătoare  a  lui 
Scarlat  Rosetti,  unul  din  ucenicii  învăţătorului,  care  nu 
uită  că  eră  conte  austriac. 

In  fund  puternica  zidire  a  bisericii.  Turnul,  ca  al 
lăcaşurilor  săseşti,  e  foarte  impunător.  Pe  laturea  de  spre 
drumul  ţării  se  deosebeşte  anul  1795,  cu  însemnări  latine 
din  care  se  înţeleg  azi  numai  aceste  cuvinte:  ab  an  no 
. . .  rew  anno.  Pe  uşa  dinlăuntru  se  ceteşte  o  dată  ceva 
mai  veche:  1792.  De  alungul  zidului  navei  se  înşiră  im¬ 
presionante  zugrăveli,  de  proporţii  neobişnuit  de  mari: 
un  Sfântul  Gheorghe  călare  pe  cal  alb  supţiratec  şi 
mai  ales  o  icoană  a  celor  trei  îngeri,  de  o  îngrijită 
*  execuţie. 

In  lăuntru,  pictura  uimeşte.  Un  artist  dibaciu,  pe  de¬ 
plin  iniţiat  în  tainele  tehnicei  de  atunci  şi,  pe  lângă  aceasta, 
având  simţul  adânc  al  sfinţeniei  sarcinii  sale,  a  lucrat  aici, 
din  toate  puterile  şi  din  toată  inima.  Figurile  din  cele 
două  bolţi,  a  navei  înseşi  şi  a  turnului  din  faţă,  sunt 
grupate  cu  o  pricepere  deosebită  şi  se  desfac  în  supţiri 
linii  elegante.  Mai  ales  supt  turn  chipul  Maicei  Dom¬ 
nului  e  încunjurat  de  grupele  simbolice  cu  atâta  meşteşug, 
încât  ar  face  onoare  şi  celui  mai  talentat  pictor  din  vremile 
noastre.  Colorile  cele  vechi  sunt  absolut  proaspete.  A  se 
atinge  pentru  o  reparaţie  sau  o  adăugire  această 


podoabă^  din  cele  mai  scumpe  ale  Românilor  din  Ardeal, 
cari  trebue  să  se  deprindă  a  o  preţul,  ar  fi  un  scandal 
din  punctul  de  vedere  al  gustului  şi  o  crimă  din 
acela  al  respectului  pentru  trecutul  nostru  tn  acele 
părţi. 

Numele  zugravului  nu  pare  a  putea  fi  descoperit. 
Catapiteasma,  care  e  însăşi  de  cea  mai  frumoasă  săpă¬ 
tură,  fiind  împrumutată  altei  biserici  —  cum  se  vede  din 
răiezarea  pe  margeni  —  are  însă  patru  icoane  de  cea  mai 
mare  frumuseţă.  Şi  ele  mărturisesc  cine  le-a  făcut. 

Pe  una  se  ceteşte:  Aceste  sfinte  icone  ^ au  f Acută  cu 
cheltuiala  roghi  lui  Dutpnezeu  Nicolae  i  Stană  1762,  de 
Pap  zugrav^.  Ded  avem  un  nume,  al  acestui  Pap.  El  a 
lucrat  încă  în  acelaşi  an  la  altă  icoană,  în  tovărăşia  unui  cleric 
ucenic,  căci  iată  ce  se  ceteşte  pe  dânsa:  Aceste  2  sfinte 
icone  s'au  făcută  de  [rojbi  lai  Dumnezeu  Nicolae,  Stan, 
ispisah  /=  a  scris]  Papă,  zugrafă  i  popă  îonaşcu,  1762*.^ 
Cu  aceste  nume  se  îmbogăţeşte  deci  istoria  artei  noastre 
în  Ardeal. 

A  se  curăţl  numai  biserica,  a  se  aşeză  înlăuntru 
oasele  lui  Lazăr,  a  se  face  din  această  biserică  un  loc 
de  pelerinagin,  iată  datorii  naţionale  pentru  anul  ce  vine. 

_ N.  lorga. 


‘  Pe  o  Evanghelie  din  1723  cetesc:  t  Adecă  să  să  ştie  că  au  cumpărată 
Mihaiă  Dancuiă  Cocoşă  adastă  Evanghelie  pentru  o  tămplare  care  au  fostă 
cu  fedorulă  a  la  Mană  lai  Stănild  Buhşa,  şi  s’au  întămplatu  (sic)  amândoi; 
şi  pentE  aciae  ei  o  a  dată  sfintei  biserici  a  Avrigulai  ca  să  ţie  stăioare 
în  veci.  (Urmează  blăstămul  pentru  cine  ar  fura-o.)  Herulă,  arama,  duoe  să 
putrezască,  iară  trupulă  acelui  omă  să  na  putrezască  în  veci.  Şi  căndă  s'au 
dată  sfintei  biserici,  amă  fost  noi  preoţi :  popa  Nicula,  popa  Macsină,  popa 
Luca,  popa  Pavdă,  popa  Maxinu,  popa  Opra,  popa  Grigorie,  popa  lonă, 
popa  lonă.  Şi  să  aibă  a  pomeni  pe  aceste  doo  suflete:  pe  Stănild  şi  Mihaiă.  — 
Intr’o  lădiţă  din  altar  se  păstrează  adele  procesului  de  hotar  între  Avrig 
şi  Racoviţa. 

Studiul  pastoralei  în  biserica  românească. 

SECŢIUNEA  II. 

—  Pe  alte  căi.  —  (Urmare). 

XIX. 

Misiunea  printre  Evrei. 

De  multeori,  când  văd  marele  număr  de  Evrei  care 
trăesc  în  Ţara  românească,  îmi  zic:  Mare  pagubă  că 
biserica  noastră  n’a  pus  Ia  cale  nimic  pentru  a  vesti  pe 
Hristos  şi  acestor  suflete! 

In  adevăr,  una  din  chemările  noastre  cele  mai 
îmbolditoare  ti  se  pare  şi  aceasta,  de  a  aduce  pe  Hristos 
aproape  de  inima  celor  cu  care  trăeşti  împreună.  Noi 
cu  Evreii  trăim  la  un  loc,  iar  acum  ei  s’au  adăogat  şi 
mai  mult  la  numărul  nostru  prin  Basarabia,  Bucovina 
şi  nouile  ţinuturi  de  peste  munţi.  Dar  până  acum  n'am 
lucrat  nimic  spre  a-i  câştigă  pentru  Hristos.  Şi  cu  toate 
acestea  eră  o  chemare  a  bisericii  noastre,  care  ţi  izbeă 
ochii  la  fiecare  pas. 

N’am  făcut-o  până  acum.  Putinele  pătrunderi  creşti¬ 
neşti  printre  Evrei  se  datoresc  unor  porniri  frumoase 
izvorâte  din  suflete  calde  pentru  Isus,  nu  unei  rânduiri 
pastorale  în  această  privinţă.  Se  vorbea .  într’o  vreme 
de  un  preot  din  Iaşi,  Păr.  Arion,  care  câştigă  din  când 
în  când  câte  un  Evreu  pentru  credinţa  creştinească. 
Astăzi,  un  bărbat  al  nostru,  care  vesteşte  pe  Hristos 
printre  Evrei,  numai  pe  socoteala  lui,  nu  ca  o  organi¬ 
zare  pastorală,  şi  ajutat  de  înzestrarea  deosebită  a  minţii 
şi  sufletului  său,  este  scriitorul  nostru  G.  Qalaction 
(numele  său  adevărat  Qrigore  Pişculescu,  doctor  în  teo¬ 
logia  ortodoxă  dela  Cernăuţi). 

Alte  nume  nu  putem  pomeni  în  privinţa  aceasta. 
Cu  toate  acestea  la  noi  există  o  lucrare  sistematică 
printre  Evrei,  dar  nu  din  partea  bisericii  noastre,  ci  din 
partea  altor  organizări  creştineşti.  Astfel  avem  în  Bu- 

curesti  Institutul  anglican  «Speranţa»  din  strada  Negu¬ 
stori,  care  nu  este  altceva  decât  un  aşezământ  de  pro¬ 
pagandă  creştinească  printre  Evrei.  Acesta  e  şcoală,  în 
care  sunt  crescuţi  mulţi  copii  de  Evrei  şi,  afară  de 
aceasta,  este  şi  sediul  unei  altfel  de  propagande,  prin 
răspândirea  de  cărţi  creştineşti,  mai  cu  seamă  a  Bibliei. 
Capul  acestei  lucrări  în  Bucureşti  este  dl  fioward  Adeney, 
bărbat  cu  multă  învăţătură,  ajutat  şi  de  agenţi  dintre 
Evreii  botezaţi,  care  neîncetat  stârnesc  discuţiuni  reli¬ 
gioase  printre  Evrei. 

Prin  aceste  organe  sau  prin  altele,  care  vin  de  afară, 
mahalalele  evreieşti  sunt  uneori  locul  în  care  se  desfă¬ 
şoară  aprige  discuţiuni  rehgioase,  între  Evreii  mozaici 
şi  cei  botezaţi,  cu  privire  la  Isus  Hristos.  Nu  se  aude 
nimic  în  ziarele  noastre,  dar  ele  se  petrec. 

Să  fie  vreo  doi  ani  de  când  în  laşi  s’a  ivit  într’o 
sinagogă  un  Evreu  botezat  care  a  început  a  propoveduî 
pe  Hristos.  A  fost  mare  vâlvă  printre  Evrei,  de  care 
au  răsunat  ziarele  de  atunci. 

In  Basarabia,  există  o  lucrare  sistematică  de  creşti¬ 
nare  a  Evreilor,  prin  Evreul  botezat  Leon  Averbach, 
care,  în  scopul  acesta,  ajutat  de  o  misiune  engleză, 
tipăreşte  în  două  limbi  (româneşte  şi  ruseşte)  revista 
de  propagandă  creştinească  Prietenul.  Acest  bărbat  vine 
din  când  în  când  în  Bucureşti,  are  întruniri  cu  Evreii, 
se  nasc  discuţiuni  biblice,  şi  Evreii,  care  nu  mai  stau 
pe  temei  biblic,  ci  pe  cel  naţional  şi  sunt  şi  ei  străbătuţi 
de  valurile  necredinţei,  totdeauna  sunt  înfrânţi. 

Lucrurile  acestea,  dacă  n’au  rezultat  grabnic,  prici¬ 
nuiesc  însă  lupte  sufleteşti  printre  Evrei.  O  fată  care 
se  creştinase  şi  trecuse  la  baptişti  ,în  Bucureşti,  îmi 
spuneâ  că  tatăl  său  toată  vieaţa  a  crezut  în  Hristos  şi 
o  spuneâ  copiilor,  dar  n’o  spuneâ  la  alţii,  ca  să  nu  fie 
prigonit.  Fiică- sa  nu  se  mai  ferea  de-a  mărturisi  pe 
Hristos,  dar  aveă  cele  mai  mari  greutăţi  eu  familia,  şi 
dela  o  vreme,  a  trebuit  să  se  despartă  de  ea. 

Aceasta  e  o  problemă  pastorală  care,  cum  vedem, 
se  îndeplineşte  de  alţii  în  ţara  noastră.  Pentru  noi, 


194 


rămâne  o  problemă  de  viitor.  Adevărul  este  însă  că  ea 
e  o  însemnată  chestiune  a  pastoralei  de  azi  şi  nu  trebue 
să  scape  unei  biserici  harnice. 

Dacă,  dela  noi,  trecem  aiurea,  găsim  că  această 
problemă  de  pastorală  n’a  scăpat  de  loc  din  grija  or- 
ganizaţiunilor  creştineşti.  Deşi  ele  nu  se  pot  lăudă  cu 
izbânzi  mari,  totuş  mijloace  se  întrebuinţează. 

Eu  primesc  de  mult  două  reviste  germane  de  pro¬ 
pagandă  printre  Evrei :  Israels  Hoffmng  şi  Zions  Freund. 
Mai  cu  seamă  aceasta  din  urmă  e  o  tipăritură  destul 
de  bună  şi-ţi  arată  că,  deşi  înaintează  încet,  creştinismul 
câştigă  dintre  Evrei  bărbaţi  de  înaltă  credinţă.  Dacă  de 
aceste  cazuri  nu  se  aude  şi  pare  ca  şi  cum  nici  n’ar  fi, 
nu  este  că  ele  nu  există,  ci  că  presa  se  ţine  de  altele. 

Fără  îndoială,  câştigurile  sufleteşti  printre  Evrei  ar 
fi  mai  mari,  dacă  însaş  vieaţa  creştinească  ar  fi  mai 
serioasă  şi  n’ar  da  ea  însăşi  pricină  de  zminteală  în 
multe  suflete.  Propovăduitorii  printre  păgâni  sunt  mai 
favorizaţi  decât  cei  printre  Evrei,  fiindcă  nu  au  cu  ei 
pildele  de  vieaţă  uşuratecă  pe  care  o  duc  mulţi  creştini 
şi  dau  apa  la  moara  vrăşmaşilor  pentru  a  Iovi  în  cre¬ 
ştinism. 

Cu  toate  acestea,  Evreii,  chiar  dacă  nu  se  fac 
creştini  numai  decât,  nu  rămân  neinfluenţaţi.  Mulţi  din 
ei  privesc  cu  plăcere  tipăriturile  în  care  li  se  vorbeşte 
de  iudaism  şi  creştinism.  Chestiunile  acestea  ale  cre¬ 
dinţei  îi  ating  plăcut,  şi  acesta  este  un  fapt  peste  care 
nu  trebue  să  trecem.  E  cel  dintâi  pas  prin  care  intri  în 
inima  omului.  E  o  parte  a  vieţii  sale  sufleteşti  care  ţi-se 
deschide. 

Ca  să  ajut  şi  eu  propaganda  aceasta,  pe  când  trăiam 
în  Germania,  scriam  adrese  evreieşti  din  România, 
câte-mi  aduceam  aminte,  şi  trimeteam  revistelor  numite, 
ca  să  trimeată  numere  din  ea  la  acele  adrese,  însăşi 
revista  cerea  aceasta.  Cuvintele  ei  trebuiau  să  aibă  cât 
mai  largă  răspândire.  Ani  după  aceia,  ele  se  trimeteau  Ia 
multe  adrese  în  Bucureşti,  se  citeău  cu  plăcere.  Şi  chiar 

acum,  după  răsboiu,  un  croitor  mă  întreabă  dacă  revista 
se  mai  tipăreşte,  li  plăceă  şi  ar  vrea  s’o  mai  citească. 

Alăturea  cu  revistele  acestea,  merg  un  şir  de  tipă¬ 
rituri,  toate  în  sensul  propagandei  creştineşti  printre 
Evrei.  Unele  sunt  romane  religioase  pe  temă  biblică, 
povestiri  scurte  a  căror  citire  este  foarte  plăcută  chiar 
şi  ne-Evreilor. 

In  sânul  creştinismului,  totdeauna  au  fost  gânduri 
de  aducere  a  Evreilor  la  creştinism.  Trebue  să  ne  adu¬ 
cem  aminte  că  cea  dintâi  răspândire  a  creştinismului  a 
fost  printre  Evrei.  lasUn  Martirul  a  fost  şi  el  unul 
dintre  aceşti  propoveduitori  prin  scrierea  sa  Dialogul  cu 
Evreul  Jrifon.  Pe  lângă  metode  frumoase  şi  onorabile 
creştinii  au  început  a  întrebuinţă  mai  târziu  şi  metode 
aspre,  cum  erau  cele  cu  inchiziţiunea  din  Ispania,  care 
nu  puteau  aveă  darul  de  a  câştigă  pe  Evrei.^ 

In  veacul  XIX,  predicatorul  Lewis  Vay  a  înfiinţat 
în  Anglia  la  1808  societatea  London  Society  tor  promo- 
.  ting  Christianity  amongst  the  fews  (Societatea  londoneză 
pentru  răspândirea  creştinismului  printre  Evrei)  sub  pro¬ 
tectoratul  ducelui  de  Kent.  La  1817,  Way  a  izbutit  să 
scoată  dela  Împăratul  Alexandru  I  al  Rusiei  mai  multe 
uşurări  pentru  Evreii  din  împărăţia  acestuia. 

Treptat  apoi  s’au  înfiinţat  în  Anglia  fel  de  fel  de 
aşezăminte  pentru  Evreii  creştinaţi.  In  1814,  ducele  de 
Kent  a  pus  temelia  unei  biserici  pentru  Evrei.  După 
aceea,  s’a  înfiinţat  un  aşezământ  de  educaţiune  pentru 
copiii  acestora,  o  şcoală  evreiască  pentru  formarea  mi¬ 
sionarilor,  un  atelier  în  care  copiii  nouilor  veniţi  la 
Hristos  să  înveţe  vreo  meserie. 

In  Anglia,  sunt  cinci  mari  societăţi  misionare  pentru 
proproveduirea  creştinească  printre  Evrei,  afară  de  altele 
mai  mici.  Fiecare  societate  pentru  misiunea  printre  pă- 
.gâni  are  şi  o  ramură  pentru  a  lucră  printre  Evrei.  Or- 


‘  Cine  vrea  date  mai  multe  despre  istoria  propoveduirii  creştine 
printre  Evrei  le  poate  găsi  în  E.  Chr.  Achelis,  Lehrbuck  der  praktischen 
Tkeologie,  3  ed.  voi.  3,  Leipzig  1911,  pag.  385 — 393. 

ganizări  pentru  a  lucră  în  scopul  acesta  au  atât  Biserica 
Statului,  cât  şi  Bisericile  disidente. 

«In  Germania,  există  dela  1822  în  Berlin  o  socie* 
tate  pentru  misiunea  printre  Evrei.  A.  Iholuck  a  publicat 
ca  organ  al  ei  în  anii  1824  şi  1825  tipăritura  der  Freund 
hraels.  Organul  de  azi  a!  ei  este  der  Friedensbote. 
Dela  1844  există  în  Colonia  der  Rheinisch-Westfălische 
Verein  fâr  Israel.  Dela  1849—1889,  Franz  Delitsch  a 
condus  Societatea  centrală  evangheUcâ  luterană  din  Leipzig 
(Evangelich-lutherishe  Zentralverein  zu  Leipzig),  care  a 
lucrat  o  traducere  măiastră  a  noului  Testament  în  evre- 
ieşte,  răspândită  apoi  în  numeroase  ediţiuni.  Organul 
literar  al  ei  este  Saat  auf  Hoffnung  (Semănătură  în  nă¬ 
dejde).  Un  Institutum  ludaicum  a  fost  alăturat  la 
această  Societate  centrală,  care  răspândeşte  scrieri  pentru 
cunoaşterea  misiunii  printre  Evrei  şi  formează  misio¬ 
nari  (teologi  protestanţi).  In  zecimile  din  urmă  ale 
veacului  al  19-lea,  mişcarea  evanghelică  a  acestei  socie¬ 
tăţi  din  Leipzig  s’a  desfăşurat,  sub  conducerea  advoca¬ 
tului  Rabinoviâ,  aproape  numai  pentru  activitatea  In 
Basarabia.  Şi  în  Berlin  şi  în  Qreifswald  s’a  ridicat  câte 
un  aşezământ  cu  acelaş  nume.  După  statistica  din  lOlO, 
există  astăzi  108  societăţi  pentru  activitatea  misionară 
printre  Evrei.  Din  acestea,  39  sunt  în  Marea  Britanie, 
43  în  America,  6  în  Germania  şi  Elveţia.  In  139  de 
staţiuni  principale,  lucrează  752  de  misionari  în  slujbă 
principală,  208  (ca  profesori,  îngrijitori  de  bolnavi,  etc.) 
în  slujbe  secundare.  In  1909,  toată  cheltuiala  se  suia 
la  2.334,756  de  mărci.  Din  aceştia.  Marea  Britanie  sin¬ 
gură  susţine  400  de  misionari  şi  aduce  un  milion  “A 
din  venituri ».i 

Cu  toate  aceste  mijloace  în  oameni  şi  material,  de  le  Roi 
(citat  de  Achelis)  socoteşte  că  nu  se  produc  mai  mult 
de  300  de  convertiri  pe  an.  Biserica  protestantă  însă, 
după  declaraţiunea  lui  Achelis,  primeşte  anual  în  sânul 
ei  1450  de  convertiţi,  iar  Biserica  ortodoxă  rusească 
1100  de  convertiţi.  Nu  trebue  să  socotim  însă  după 


‘  Achelis,  Op.  cit.,  p.  392 — 3. 

numere,  zice  el,  ci  după  motivele  religioase.  In  Anglia, 
Evreii  trăesc  bine  şi  nu  vin  la  creştinism,  în  Rusia 
trăesc  rău  şi  se  convertesc  din  motive  materiale. 

In  ce  priveşte  însă  discuţiunea  noastră  despre 
noua  pastorală,  mişcător  este  nu  faptul  că  rezultatele 
sunt  grele  şi  încete,  ci  acel  al  silinţelor  mari  care  se 
cheltuesc  pentru  a  răspunde  unei  trebuinţe  creştineşti. 
Din  punct  de  vedere  pastoral,  problema  există  şi  con¬ 
statăm  că  creştinătatea  nu  trece  nepăsătoare  pe  lângă 
ea.  Aici  este  de  aplicat  cuvântul  Apostolului  Pavel 
către  Corinteni  (I  Cor.  3,  0 — 7)  că  rostul  nostru  este 
de  a  munci,  Dumnezeu  însă  este  celce  dă  creştere  şi 
spor  muncii  noastre.  Cu  atât  mai  de  cinste  este  o 
muncă,  dacă  n’ai  încurajarea  isbânzii  răpezi,  şi  tot 
munceşti. 

Aşă  se  înfăţişează  pastorala  în  împrejurarea  cu 
Evreii.  E  lucru  greu,  dar  nu  încetează.  Ea  stă  la  înăl¬ 
ţime  şi-şi  face  slujba. 

Dacă  însă  urmărim  chestiunea  mai  în  amănunt, 
găsim  multe  laturi  îmbucurătoare  şi  care  dau  inimă 
cuiva  să  lucreze  mai  departe.  Dacă  am  luâ  multe  ca¬ 
zuri  izolare  de  convertiri  de  Evrei,  de  întâmplări  care 
însoţesc  această  muncă,  de  greutăţi  mari,  cum  este  cu 
propoveduirea  printre  Evreii  din  Abisinia^  atunci  am 
vedea  că  micile  rezultate  au  laturi  pe  care  le  guşii  cu 
plăcere  şi  nu  mai  poţi  zice  că  se  munceşte  degeaba. 
In  adevăr,  munca  cea  mai  grea  nu  este  printre  Evrei. 
Nu  e  mai  uşoară  cea  printre  mohamedani,^  care  nu 
stau  numai  în  poziţiunea  negativă  de  a  rămânea  Ia  ce 
sunt,  ca  Evreii,  ci  trec  ia  partea  pozitivă,  şi  încă  te¬ 
meinic,  de  a  face  ei  propagandă. 

Să  urmărim  în  această  privinţă  o  povestire  a  lui 
de  le  Roi,  de  care  am  pomenit  mai  sus.  In  ea  e  vorba 
despre  doi  misionari  engleji,  care  au  venit  pentru  pro¬ 
paganda  printre  Evrei  în  vechea  Austro-Ungarie,  cea  de 

'Amănunte  despre  aceasta  se  pot  găsi  in  studiul  meu:  Rivalitatea 
actuală  dintre  religiunt,  în  revista  Biserica  ortodoxă  română,  Bucureşti,  Ia¬ 
nuarie  1922. 

înainte  de  răsboiu.  După  ea,  se  poate  judecă  felul  acti¬ 
vităţii  printre  Evrei; 

1.  Deci  să  însoţim  pe  cei  doi  misionari  pe  drumul  lor  de 
răspândire  a  evangheliei  către  Evrei  în  Austro-Ungaria,  Un 
Evreu  în  vârstă  ascultă  cu  luare  aminte  ce  vorbeau  cei  doi. 
Iată-1  apropiindu-se  şi  el  şi  zicând;  «Ceeace  spuneţi  d-voastră 
dă  în  adevăr  de  gândit.  Dar  eu  după  voinţa  lui  Dumnezeu  m’am 
născut  Evreu  şi  de  aceea  nu  trebuie  să  mă  împotrivesc  iui.  Dacă 
m’aş  face  creştin  însă,  tocmai  asta  ar  trebui  s'o  fac».  La  asta, 
i  s'a  răspuns  îndată:  tDar  părintele  vostru  Avraam  s’a  născut 
ca  fiu  al  unui  închinător  la  idoli.  Deci,  după  părerea  d*ta!e, 
ar  fi  trebuit  şi  el  să  slujească  idolilor.  Dar  n’a  făcut  aşă,  ci  a 
ascultat  glasul  altui  Dumnezeu,  care  i  s’a  descoperit  lui  ca 
Dumnezeul  cel  adevărat.  Dar  d-ta  nu  vrei  să  faci  asta,  ci  vrei 
să  rămâi  în  neascultare  faţă  de  însuşi  glasul  lui  Avraam,  care 
te  cheamă  să  mărturiseşti  pe  acela  în  care  trebuie  să  se  bine- 
cuvinteze  toate  neamurile  pământului.  Ce  răspunzi  d-ta  la  asta?» 
Bătrânul  se  depărtă,  dar  sămânţa  era  acum  aruncată  în  inima  sa. 

2.  Suntem  acum  în  alt  oraş.  Întâlnirea  cu  Evreii  era  deasă. 
Ei  eşiseră  din  sinagoga  fn  care  fuseserăm  şi  noi.  Dar  slujba 
lor  eră  numai  flecăreală,  şi  le-am  şi  spus-o.  Dar  aceasta  nu  i-a 
mâniat,  ci  au  strigat  din  toate  părţile:  *01  noi  am  trecut  ceva 
peste  toate  acestea...  Fiecare  din  noi  îşi  are  acum  religiunea  lui.... 
La  dreptul  vorbind,  religiunea  noastră  am  putea  să  n’b  mai 
numim  religiune. ...  Luate  lucrurile  cum  sunt,  noi  nu  mai  credem 
în  nimic....  Cel  mai  bun  lucru  ar  fi  să  ne  botezăm  copiii.... 
Numai  una  singură  avem  de  care  ne  ţinem,  şi  aceasta  suntem 
noi  înşine».  Acestea  şi  multe  altele  au  mai  spus.  Noi  însă  le-am 
arătat  fericirea  pe  care  o  avem  în  Hristos  şi  pe  care  o  pot 
aveă  şi  ei.  Au  ascultat  liniştiţi,  dar  n’au  răspuns  nimic.  Ei  nu 
aveau  nimic,  iar  noi  totul  —  asta  se  vedea  destul  de  bine. 

In  stradă,  ne  aşteptă  un  Evreu.  El  ne-a  ascultat  ee  vorbeam 
într’o  cafenea,  dar  n'a  putut  auzi  desluşit  tot  ce  spuneam,  l-am 
răspuns:  «E  un  lucru  vechiu  întrebarea  cum  ajunge  omul  la 
adevăr»,  şi  pe  urmă  i-am  spus  că,  împreună  cu  străvechiul  Iov, 
noi  ştim  ceva  foarte  sigur  şi  care  este  cel  mai  fericit  lucru  pe 
pământ:  <Ştiu  că  Mântuitorul  meu  trăieşte».  «Dar  e  şi  aceasta 
numai  o  părere»,  întimpină  Evreul.  Atunci  i-am  arătat  pe  to¬ 
varăşul  meu  de  călătorie,  care  12  ani  a  propovăduit  evanghelia 
printre  Evreii  negri  din  Palestina  numiţi  Falaşa.  Regele  ţării, 
Teodor,  îl  închisese,  pe  el  şi  pe  alţi  europeni.  5  ani  a  dus-o  aşă, 
prins  în  lanţurile  care-l  ţineau  ferecat  de  un  soldat.  De  mai 
multeori  i-a  stat  înainte  primejdia  morţii  prin  foame,  sau  prin 
sabie,  sau  chiar  prin  rugul  aprins.  Dar  intre  toate,  el  a  ştiut 

una;  cŞtiu  că  Mântuitorul  meu  trăieşte».  Evreul  nu  s’a  mişcat 
şi  a  mărturisit  cu  durere;  cTocmai  asta  e  nenorocirea  mea,  că 
nu  pot  crede  in  nimic.  Sufăr  groaznic  din  pricina  asta,  cu  toate 
acestea  nu  pot  ajunge  la  nici  o  credinţă.  I-am  spus  că,  după 
cum  mii  de  Evrei  înaintea  lui  şi  după  cum  Pavel  a  venit  la 
credinţă,  tot  aţă  poate  şi  el,  numai  dacă  vrea.  Mântuitorul  a 
venit  tocmai  pentru  cei  nenorociţi  şi  vrea  să-l  fericească  şi  pe 
el.  Atârnă  numai  de  voinţa  lui.  Atunci  izbucni  el  şi  spuse;  <La 
nevoie  pot  crede,  dar  n’am  nevoie  să  mă  fac  creştin  1»  Iar  noi 
i-am  răspuns:  <E  ruşine  să  te  iapezi  de  tatăl  tău  şi  încă  o  ru¬ 
şine  mai  mare  să  te  tapezi  de  Mântuitorul  tău>.  Asta  l-a  atins, 
dar  n’a  voit  să  jertfească  ce  ar  fi  trebuii  să  jertfească  la  măr¬ 
turisirea  lui  Hristos,  şi  aşă  s’a  despărţit  de  noi  cu  cuvintele 
triste:  «Nu  pot  crede,  cu  mine  totul  e  perdut».  De  atunci,  ne 
ocoleă  sfios,  ori  de  câte  ori  ne  ieşea  înainte. 

3.  O  întâlnire  mai  fericită.  Ne  aflăm  într'nn  oraş  din  Mo- 
ravia,  înaintea  unei  sinagoge;  ea  e  deschisă  pentru  rugăciunea 
de  seara.  Paznicul  ei  vede  că  vechea  zidire  a  trezit  luarea  noastră 
aminte.  Deci  ne  îndeamnă  să  intrăm,  iar  noi  urmăm  pofiirii  lui. 
Deasupra  intrării  e  scris  cu  litere  evreeşti:  «Aceasta  este  poarta 
Domnului,  drepţii  vor  intra  printr’ânsa».  Omul  s’a  mirat  văzând 
că  un  ne-Evreu  poate  citi  evreieşte.  De  aceea  el  şi-a  repetat  pof- 
tirea  incâ  şi  mai  prietenos.  Dar  eu  m’am  dat  îndărăpt  şi  l-am 
apucat  sănătos  de  braţ  şi  i-am  spus  că  nu  ştiu  dacă  trebuie  să 
intrăm,  pentrucă  scriptura  de  deasupia  sună  prea  serios. 

—  Cum  Înţelegi  d-ta  asta?  întrebă  Evreul. 

—  Da,  ea  nu  învoieşte  să  intre  decât  numai  pe  cel  drept, 
iar  In  mine  nu  văd  nici  o  dreptate  şi  chiar  in  d-ta  nu  o  văd, 
pentrucă  păcatul  mă  pătează  şi  pe  mine  şi  pe  d-ta». 

Paznicul  sinagogii  căzh  In  încurcătură  şi  nu  găsi  nici  un 
răspuns.  Dar  cu  atât  mai  stăruitor  ne  rugă  să  intrăm,  pentrucă 
înăuntru  să  putem  chibzui  mai  bine  un  lucru  atât  de  însemnat. 
Am  intrat.  Dar  abiă  am  fost  înăuntru,  noi  misionarii  şi  paznicul, 
când  s’au  şi  arătat  intr’ânsa  rabinul  şi  mai  mulţi  Evrei  pentru 
rugăciunea  de  seară.  Acela  se  uită  mirat  la  noi  şi  întrebă  pe 
paznic  ce  face  cu  noi.  Acesta  îi  spuse  toate  cele  petrecute  şi 
adaugă  că  eu  mă  întreb  îngrijorat  dacă  sunt  un  om  drept. 

—  Cum  asta?  întrebă  rabinul. 

—  Apoi  legea  lui  Dumnezeu  aruncă  blăstămul  peste  tot 
celce  nu  ţine  toate  poruncile  lui,  şi  eu  am  călcat  multe  din  ele, 
spusei  eu. 

—  Dar  pe  d-ta  nu  te  privesc  cete  613  porunci  ale  noastre, 
ci  numai  cele  7  ale  lui  Noe,  adăogă  el. 

—  Da  da,  cele  613  porunci  nu  mă  privesc,  dar  mă  pri¬ 
veşte  porunca  «Să  iubeşti  pe  Dumnezeu  şi  pe  aproapele  ca 
pe  tine  însuţi». 

Iar  tovarăşul  meu  adăogă  şi  el: 

—  Şi  ca  şi  porunca  aceasta,  tot  aşă  ne  privesc  şi  celelalte 
10  porunci.  Cine  însă  poate  pretinde  că  el  a  împlinit  şi  porunca 
a  lO-a:  «Să  nu  pofteşti  nimic...»  Cine  e  cinstit  şi  cu  inima  de¬ 
schisă  trebue  să  se  mărturisească  dator  cătră  această  poruncă. 

Această  mărturisire  avii  efect,  şi  câţiva  din  cei  de  faţă 
spuseră ; 

—  Da,  dacă  cugeţi  bine  la  oprirea  poftei,  fără  îndoială  că 
nimenea  nu  mai  este  drept. 

—  Apoi  dacă  e  aşă,  grăîi  eu  înainte,  atunci  cuvântul  «blă- 
stămat»  ne  izbeşte  pe  fiecare  din  noi. 

Evreii  n’au  mai  ştiut  ce  să  răspundă  şi  prin  aceasta,  prin 
Vechiul  Testament,  am  câştigat  terenul  pentru  cuvântul  făgă¬ 
duinţei,  pentru  evanghelie,  l-am  trimes  la  cap.  53  din  Isaia,  la 
acel  om  al  lui  Dumnezeu  care  vrea  să  îndrepte  pe  cei  nedrepţi 
şi  poartă  păcatele  lor. 

—  Despre  aceasta  vă  vorbim  noi,  le- am  spus;  către  dânsul 
vrem  să  vă  ducem,  pentruca  şi  voi  să  ajungeţi  la  bucuria  care 
umple  inima  noastră. 

Evreii  au  amuţit,  iar  rabinului  îi  veneă  foarte  greu.  Atunci 
ne-a  pus  întrebarea: 

—  D- voastră  sânteţi  antisemiţi? 

—  O  nu!  am  răspuns  noi  veseli.  Căci  Avraam,  Isaac  şi 
lacob,  David  şi  toţi  prorocii,  ba  chiar  şi  Mântuitorul  nostru,  so¬ 
cotit  după  trup,  apoi  toţi  apostolii  şi  întreaga  creştinătate  dela 
început  au  fost  Evrei.  Numele  evreieşti  ne  sunt  cele  mai  dragi 
pe  pământ  şi  iubirea  către  ei  ne-a  adus  aici,  pentruca  legătura 
iubirii  lui  lisus  să  se  strângă  în  jurul  nostru  şi  al  vostru. 

Liniştiţi  au  ascultat  Evreii.  Rugăciunea  de  seara  trebuia 
acum  să  înceapă.  Am  întins  mâna  rabinului  şi  celorlalţi  Evrei 
pentru  despărţire  şi  ne-am  dus  de  acolo  cu  credinţa  fericită  în 
împlinirea  făgăduinţei:  «Către  seară  va  fi  lumină». 

4.  A  trebuit  să  ne  mai  aruncăm  şi  alte  priviri  în  inimile 
evreieşti.  Eră  o  dimineaţă  de  vară  şi  ne  aflam  în  Ungaria.  O 
mare  mulţime  de  Evrei  se  află  în  cafenea.  Noi  le- am  citit  Psalmul 
110  şi  le-am  vestit  pe  regele  din  acest  psalm,  lisus  Hristos. 
îndată  s’a  născut  o  răzvrătire  în  regulă.  Dar  unul  câte  unul  s’au 
strecurat.  Nu  mai  ştiau  ce  să  răspundă  faţă  de  mărturia  Ve¬ 
chiului  şi  Noului  Testament.  Atunci  ne-am  suit  pe  un  deal,  în 
vârful  căruia  erâ  o  biserică.  Nu  eră  nimenea  acolo.  In  faţa  bi- 

sericii  se  află  o  bancă;  pe  ea  ne*am  aşezat  noi.  Am  stat  acolo 
o  bucată  de  vreme  în  tăcere.  Un  drum  îngust  duceă  spre  înăl¬ 
ţime.  Pe  el  vedeam  un  Evreu  venind  către  noi.  Eu  m’am  ri¬ 
dicat  şi  l-am  salutat  cu  salutarea  măreaţă,  care  este  obişnuită 
între  creştinii  din  ţinutul  acela. 

—  Binecuvântat  fie  Isus  Hristosl  şi  omul  mi-a  răspuns 
tot  aşa  cum  fac  creştinii  de  acolo: 

—  In  vecii  vecilor.  Amin. 

Atunci  l-am  întrebat  mirat: 

—  Spui  serios  salutarea  aceasta? 

—  Fără  îndoială,  mi-a  răspuns  el.  Uitaţi-vă  numai  de  pe  înăl¬ 
ţimea  aceasta  în  vale.  Aveţi  jos  oraşul  plin  de  biserici:  catolică, 
grecească,  sârbească,  româneasca,  luterană,  reformată.  Dela  toate 
luceşte  spre  noi  crucea,  şi  doar  asta  ne  vesteşte:  Isus  cel  ră¬ 
stignit  este  lăudat,  ca  nimenea  altul  pe  pământ. 

Aceasta  eră  o  mărturisire  minunată.  Dar  noi  cu  atât  mai 
stăruitor  am  Întrebat  pe  mărturisitor: 

—  Dar  oare  pentru  d-ta  este  îsus  Firistos  numele  cel  mai 
lăudat  peste  toate? 

Evreul  a  priceput  întrebarea,  dar  încă  nu  puteă  răspunde 
cu  da,  fiindcă  Isus  încă  nu  eră  pentru  el  Mântuitorul  celor  pă¬ 
cătoşi.  El  eră  ceasornicar  şi  suise  dealul  ca  să  vadă  de  ceasul 
din  turn.  Pentru-aceasta,  mai  nainte  de  a  intră  în  biserică,  i-am 
dat  un  îndem  ca  să-l  aibă  pe  drum: 

~  D-ta  intri  acum  în  clădirea  care  poartă  numele  lui  Hri- 
stos.  Intâineşte-te  cu  Mântuitorul  care  cheamă  acolo  către  el 
toate  sufletele,  şi  ziua  Înălţării  la  cer  are  să-ţi  fie  zorile  feri¬ 
cirii  veşnice. 

5.  Acum  altă  privelişte.  Suntem  în  Budapesta  şi  am  vrea 
să  cunoaştem  pe  Hasidmi,  adică  secta  evreiască  a  aşâ  zişilor 
oameni  cucernici.  Aceştia  sunt  Evreii  care  au  ajuns  să  se  chi¬ 
nuiască  ostenindu  se  totdeauna  zadarnic  pentru  împlinirea  po¬ 
runcilor.  Intre  ei  s'au  ivit  rabini,  cărora  ei  le-au  dat  numirea 
de  ţadikim,  adică  drepţi.  Ei  au  pretins  că  au  găsit  un  drum 
mai  bun  pentru  a  ajunge  la  Dumnezeu.  Ei  ar  fi  plini  de  Duhul 
lut  Dumnezeu,  care  i-a  adus  în  apropierea  sa  şi  i-a  îmbrăcat 
cu  puterea  de  a  face  şi  cele  mai  mari  minuni.  La  dânşii  s’au 
alipit  peste  o  sută  de  mii  de  Evrei  din  Răsărit,  căutând  Ia  ei 
sfat  şi  ajutor  în  toate  nevoile  şi  prin  mijlocirea  lor  voind  să 
ajungă  în  tovărăşia  tui  Dumnezeu  şi  a  Duhului  lui,  Pentru  aceasta, 
secta  lor  trebuie  mai  cu  seamă  să  îndeplinească  un  fel  deosebit 
de  slujbă  dumnezeeâscă. 

lată-ne  deci,  şi  pe  noi  la  slujba  lor.  Se  uită  la  noi  neîn¬ 
crezători.  Fără  îndoială,  suntem  priviţi  ca  nişte  musafiri  supă- 

rători.  Dar  nu  vor  să  fie  turburaţi  de  noi.  Se  roagă,  cu  rugă¬ 
ciunea  lor  tot  mai  zgomotoasă,  zmuncesc  din  capete,  îşi  scutură 
toate  mădularele,  sudoarea  Ie  picură  jos,  pe  unele  buze  se  vede 
chiar  spumă.  Acum  poate  să-i  umple  Duhul.  Şi  Duhul  îi  cu¬ 
prinde,  câţiva  sar  în  sus,  se  reped  la  noi,  vor  să  ne  lovească, 
dar  tot  am  putut  scăpă.  Afară  răsuflăm,  dar  înăuntru  se  aude 
într’una  strigăt  şi  turbare.  Nu  vor  să  se  laşe  duşi  în  tovărăşia 
Duhului  Sfânt  prin  mijlocitorul  Isus  Hristos.  In  schimb,  au  căzut 
în  mânile  mijlocitorilor  care-i  duc  la  furie  şi-i  sug  în  chipul 
cel  mai  nemernic. 

6,  Iată  acum  însă  şi  altă  privelişte  care  se  desfăşură  mai 
paşnic.  Intr’unu!  din  oraşele  mai  mari  ale  Moraviei,  s’a  adunai 
în  jurul  nostru  o  mulţime  de  Evrei  şi  poartă  cărticelele  noastre 
din  mână  în  mână.  Mulţi  nu  se  mai  duc  la  slujbă  dela  sina¬ 
gogă,  ca  să  ne  asculte  pe  noi.  Atunci  rabinul  se  nelinişteşte 
pentru  turma  lui  şi  se  duce  la  poliţie  spunând:  Nişte  turbură¬ 
tori  antisemiţi  au  venit  în  oraş  ca  să  kcă  răscoală  împotriva 
Evreilor.  Poliţia  trebue  să  se  mişte. 

Pe  când  ne  luăm  cafeaua  într’o  dimineaţă,  se  deschid  uşile 
mari  şi  un  poliţist  vine  către  noi  spunându-ne  că  trebuie  să  ne 
înfăţişăm  ia  cancelaria  guvernatorului.  Ne  ducem  acolo  şi  ară¬ 
tăm  cărticelele  noastre.  Suntem  întrebaţi  dacă  avem  învoiala 
de  a  le  răspândi.  Noi  însă  nu  ştiam  că  avem  nevoie  de  o  ase¬ 
menea  învoială.  Funcţionarul  ne  spune  că  necunoaşterea  Ifgii 
nu  este  o  pricină  de  iertare  şi  recunoaştem  şi  noi  că  aşâ  e. 
Dar  m’am  îndreptat  către  consilierul  gubernial  creştin  spunându-i : 

—  Noi  am  venit  aici  ca  vestitori  ai  lui  Hristos,  pentruca 
să-l  propoveduiin  şi  fiilor  Iui  Israil.  Despre  El  mărturisim  noi. 
A  mărturisi  despre  El  însă,  este  datoria  însemnată  a  oricărui 
creştin.  De  aceea  pentru  D-voastră,  d-le  Consilier  gubernial, 
trebuie  să  fie  o  chestiune  scumpă  că  Evreii  din  oraşul  D-voastră 
aud  evanghelia  şi  trebue  să  vă  bucuraţi  când  noi  vă  dăm 
exemplul  că  urmăm  acestei  datorii. 

Foarte  încurcat  şi  cu  mii  de  scuze,  funcţionarul  ne-a  de¬ 
clarat  că,  nici  vorbă,  avem  dreptate,  dar  că  şi  în  lucrarea  noastră 
trebue  să  împlinim  Îndatoririle  legale,  şi  ne-a  dat  drumul  prie¬ 
teneşte.  După  aceasta  ne  a  mai  spus  insă  că  trebue  să  ispăşim 
osânda.  Mai  târziu,  am  primit  In  Breslau  porunca  autorităţilor 
austriace  de  a  suferi  o  mică  pedeapsă.  In  Moravia  însă  s’a 
aşteptat  degeaba  ca  osânditul  să  se  înfăţişeze.  Cu  toate  acestea 
lucrul  nu  eră  încă  isprăvit  cu  înfăţişarea  înaintea  judecătorului 
în  acel  oraş.  Rabinul  triumfă  că  munca  noastră  a  fost  oprită, 
dar  triumfă  prea  curând.  Evreii  ne  asediau  cu  adevărat.  Ei 
trimeteau  îu  luptă  împotriva  noastră  pe  unul  după  altul.  In 

sfârşit,  ne-au  trfmes  pe  un  tânăr  bine  cultivat,  care  susţind  che¬ 
stiunile  evreieşti  în  chip  foarte  priceput  şi  modest.  Totuşi  se 
vedeă  bine  că  temeiurile  noastre  făceau  asupra  Iui  o  impresiune 
tot  mai  mare  şi  Evreii  priveau  cu  groază  că  şi  cel  mai  bun 
luptător  al  lor  perdea  încrederea  in  luptă.  El  s’a  despărfit  de 
noi  cu  cuvintele:  <Aveti  să  mai  auziţi  de  mine».  Peste  câteva 
săptămâni,  tânărul  a  venit  la  noi  în  Breslau.  Cele  auzite  rămă¬ 
seseră  ca  un  ghimpe  In  sufletul  lui.  A  intrat  în  învăţământ,  a 
jertfit  toate,  dar  a  câştigat  pe  Isus  şi  este  acum  un  binecuvântat 
profesor  la  o  şcoală  creştinească. 

Astfel  misiunea  răspândeşte  evanghelia  printre  Evrei.  Dar 
ea  pătrunde  şi  altfel,  de  toate  părţile,  către  inima  şi  sufletul  lor. 
Puterea  lui  Isus  li-se  face  tot  mai  simţită.  Deoarece  ei  intră  în 
vieaţa  creştinească  şi  răsuflă  de  pretutindenea  aerul  creştinesc, 
se  petrece  Iniăuntrul  lor  ceva  nou.  Ura  împotriva  persoanei  lui 
Isus  piere  văzând  cu  ochii  şi  ea  capătă  înaintea  lor  o  înfăţişare 
tot  mai  prietenească  şi  mai  atrăgătoare.  Te  cuprinde  mirarea 
auzind  şi  citind  cum  Isus  este  lăudat  astăzi  de  Evrei  In  lumea 
întreagă  şi  aşâ,  puţin  câte  puţin,  se  frânge  păreteie  despărţitor 
care  ţine  departe  pe  Israil  de  ţinta  sa.  De  aceea  să  nu  ne  mirăm 
că,  din  vremea  apostolilor,  niciodată  nu  s’au  alipit  de  Biserică 
mai  mulţi  Evrei  ca  în  veacul  al  IQ  lea.  In  bucata  aceasta  de  vreme, 
numărul  celor  creştinaţi  se  ridică  la  225,000  şi  nu  puţini  din  ei  au 
ajuns  o  podoabă  şi  o  binecuvântare  pentru  Biserica  creştinească. 
Aici  au  găsit  ei,  în  sfârşit,  ceeace  sinagoga  nu  le  puteă  aduce 
siîb  nici  o  înfăţişare.  Căci  ce  privelişte  capătă  inimile  evreieşti, 
când  cu  ochii  limpezi  privesc  întreaga  stare  a  iudaismului  de 
azi?  lată  ce  ne  scrie  nouă  Brainin  în  cea  mai  cunoscută  foaie 
a  Evreilor  germani:  «Ştiu  că  sunt  Evreu,  dar  Dumnezeul  meu 
este  o  putere  oarbă.  El  nu  mai  este  Dumnezeul  lui  Avraam, 
Isac  şi  lacob.  Sunt  Evreu  cu  sufletul  şi  cu  duhul,  dar  nu  urmez 
legile  lui.  Mă  întreb;  în  ce  se  cuprinde  iudaismul  meu?  Eu 
sunt  un  necredincios  faţă  de  strămoşii  mei  şi  de  credinţa  lor 
curată.  Vechiul  iudaism  închis  în  ţarcuri  (ghetto),  cum  eră  odată, 
îmi  este  străin,  dar  mai  străin  încă  !mi  este  iudaismul  europe¬ 
nesc.  O  fraţilor,  spuneţi  mi  ce  sunt.  Daţi-mi  un  iudaism  po¬ 
zitiv  şi-mi  veţi  mântui  sufletul».  Iar  altul,  străbătut  de  chinuri 
la  fel,  scrie  tntr’o  foaie  evreiască  din  America;  «In  lumea  aceasta 
avem  nevoie  de  mai  mult  decât  de  liniştea  unor  legături  plă¬ 
cute.  E  cu  putinţă  să  le  avem  pe  acestea  şi  totuş  să  ne  aflăm 
în  cea  mai  turburată  nelinişte.  Ce  avem  noi  de  trebuinţă  este 
liniştea  sufletului,  şi  aceasta  nu  ne-o  poate  da  nimenea  decât 
Isus». 

Da,  aceasta  este  deslegarea  enigmei  şi  către  această  des- 
legare  se  mişcă  tot  mai  mult  poporal  evreiesc.  Isus  este  şi 

rămâne  cel  dintâi  şi  cel  de  pe  urmă,  după  cum  pentru  toată 
lumea,  aşă  şi  pentru  Israil.  Gura  adevărului  ne-a  vestit  sfârşitul: 
cVedea-vor  pe  carele  l-au  împuns»,  şi  când  el  se  va  arătă  să 
mântuie  poporul  său,  i  se  va  strigă:  «Binecuvântat  celce  vine 
intru  numele  Domnului.  Osana  intru  cei  de  sus».’ 

Aceste  pagini  aruncă  raze  de  lumină  peste  o  ra¬ 
mură  de  lucru  creştinesc  puţin  cunoscută.  Nu  se  vede 
din  ele,  că  noua  Pastorală  este  o  putere  plină  de  înţe¬ 
legere  şi  că  merge  paralel  cu  vremea  pentru  a  răspunde 
la  toate  nevoile?  Nici  vorbă,  ea  îşi  îndeplineşte  che¬ 
marea  ei  într’un  chip  strălucit,  după  cum  s’a  putut  vedea 
şi  din  această  povestire. 

(Va  urmă).  Arhim.  SCRIBAN. 


DESPRE  SUDALMĂ. 

—  PredleA  pentru  popor.  — 

•■Amin  zic  vouă,  că  toate  păcatele  se 
vor  iertă  fiilor  omeneşti  şl  hulele  ori 
câte  vor  jrăl,  dar  cine  va  huli  asupra 
Duhului  sfânt  nu  are  ie'tare  în  veci, 
ci  este  vinovat  judeţului  de  vech.  ^ 
Marcu  3,  28. 

Auzirăţi,  iubiţi  creştini,  ce  vorbe  grele  şi  pline  de  fior  cetim 
In  Evanghelie.  Ne  spun  aceste  vorbe,  că  sunt  unele  păcate  pe 
cari  Dumnezeirea  nu  le  iartă  niciodată,  ci  le  pedepseşte  cu 
osânda  de  veci.  Aceste  păcate  sunt  cele  ce  ridică  hulă  împotriva 
Duhului  sfânt.  Intre  aceie  păcate  este,  dragii  mei,  şi  sudalma 
şi  despre  aceasta  vreau  să  vă  vorbesc  azi. 

Grozav  păcat  trebuie  se  fie  acela  care  n'are  iertarea  Tatălui 
ceresc.  In  sute  de  locuri  şi  in  sute  de  feluri  ne  spun  Scripturile 
cât  este  de  milos  şi  iertător  Dumnezeu.  Sunt  pline  Scripturile 
de  datornici  iertaţi,  de  tâlhari  mântuiţi,  de  fii  rătăciţi  primiţi  cu 
ospăţ  şi  de  altele  tot  atâtea  pilde  ale  iertării  şi  milei  dumnezeeşti. 
Mai  mult  chiar:  Isus  a  strigat  şi  de  pe  cruce  iertare  acelora 
cari  băteau  cuie  în  mâniie  şi  picioarele  Lui. 

'  P.  Martin  Hennig,  Taten  fesu  in  unseren  Tagen,  Hamburg  1Q05, 
pag.  318—325. 

Şi  iată,  dragii  mei,  sudalma  este  un  păcat,  căruia  nu  i  se 
°dă  această  iertare.  Grozav  trebuie  se  fie  un  aşa  păcat  [  De  ce 
oare  ? 

De  aceea  pentrucă  sudalma  —  înţeleg  sudalma  de  cele 
sfinte  —  vatămă  Dumnezeirea  mai  mult  şi  mai  greu  decât  alte 
păcate.  Ascultaţi  numai  şi  gândiţi-vă  mai  deaproape  la  cele  ce 
le  scoate  suduitorul  din  gura  sa  şi  veţi  pricepe  şi  D-Voastră 
acest  adevăr.  Cu  adevărat  sudalma  de  cele  sfinte  este  mai  mult 
decât  palmele  ce  le-a  răbdat  Isus,  mai  mult  decât  biciul  ce  l-a 
lovit,  suliţă  ce  l-a  împuns,  spinii  şi  cuiele  ce  l-au  sângerat.  Ea 
este  noroiul,  pe  care  suduitorul  cearcă  să-l  arunce  In  faţa 
Dumnezeirii. 

Mai  este  apoi  o  pricină  care  ridică  sudalma  peste  alte 
păcate  şi  o  face  mai  grea  decât  altele. 

Multe  alte  păcate  le  face  omul  silit  de  anumite  porniri  şi  îm¬ 
prejurări.  Fură  omul  din  lipsă,  minte  ca  să  scape  de  ceva,  jură 
strâmb  ca  să  câştige  ceva  —  sudue  însă  de  buestru  şi  îngâmfa^ 
suduie  de  prea  sănătos,  de  prea  tare  şi  puternic.  Suduitorul 
este  aşadară  un  batjocoritor  al  milei  şi  darurilor  ce  le  are  dela 
Dumnezeu,  Tatăl  iui  ceresc  —  şi  de  aceea  păcatul  lui  nu  se 
iartă. 

Sudalma  este  aşadară  cuţitul,  cu  care  suduitorul,  nesilit  de 
nimenea  ci  de  bună  voie,  îşi  junghie  sufletul  său. 

Cât  de  nesocotit  este  apoi  acela  care  crede,  că  cu  acest 
cuţit  mai  poate  răni  şi  pe  alţii.  Vorba  şi  ameninţarea  cte  sudul» 
este  o  prostie  şi  o  hulă  şi  cel  ce  se  teme  de  ea  este  un 
nepriceput,  căci  scris  este :  ^-Precum  pasibile,  vrăbiile  sboară  şt 
rH ating  pe  nime,  ctşă  sudalma  îndeşert  nu  va  veni  asupra  ni- 
mărui>  (Sirah  26,  2). 

Dar  şi  mai  nepriceput  este  acela,  care  la  sudalmă  răspunde 
cu  sudalmă.  Cu  adevărat  doi  oameni,  ce  <se  suduie»,  sunt  doi 
nebuni  ce-şi  omoară  sufletul  ziua  la  amiazi. 

lată  deci,  iubiţi  creştini,  ce  păcat  mare  şi  groaznic  este  su¬ 
dalma.  In  legea  Testamentului  Vechiu  pe  suduitorul  de  Dumnezeu 
il  omoară  cu  pietri  (III  Moise  24, 15).  Şi  legile  de  acum  ar  trebut 
aă  pedepsească  fără  milă  şi  fără  cruţare  pe  suduitorul  de  cele 
sfinte.  Dar  dacă  legea  de  acum  nu  face  acest  lucru  şi  suduitorul 
a'âde  şi  suduie  azi  înainte  nepedepsit  —  este  o  altă  lege  şi  un 

alt  Judecător  deasupra  noastră  a  tuturor  care  îi  dă  suduitorulur 
pedeapsa  cuvenită,  de  cele  mai  multeori  şi  în  această  lume,  nu 
numai  !n  cealaltă. 

E  foarte  dureros,  dragii  mei,  că  noi  Românii  tocmai  acest 
păcat  îl  avem  mai  mult  ca  pe  celelalte.  In  foarte  multe  locuri 
şi  ţinuturi  avem  oameni,  cari  se  culcă  şi  se  scoală  cu  sudalma 
In  gură.  Avem  nechibzuiţi,  cari  socotesc  sudalma  ca  pe  un  semn 
de  bărbăţie  şi  putere.  Avem  nepricepuţi  cari  o  dau  odată  cu 
laptele  in  gura  copiilor.  Par’că  despre  noi  zice  Domnul  şi  pe 
noi  ne  mustră  vorbele  Lui  din  Biblie:  t Intre  voi  numele  meu 
se  huleşte  în  toate  zilele»  (Isaia  52,  5). 

Numai  un  neam  mai  este  care  ne  intrece  cu  sudalma: 
Ungurii.  Pe  Saşi  i-aţi  auzit,  că  nu  ştiu  sudul  decât  româneşte, 
o  dovadă,  că  nici  nu  şi-au  putut  Închipui  să  vateme  Dumne¬ 
zeirea  in  limba  lor  cu  aşă  vorbe  şi  ocări  nesocotite,  ca  şi  acele 
pe  cari  le  spune  suduitorul.'  Dela  Unguri  au  invăţat  şi  au  luat 
oamenii  noştri  fioroasele  sudaime  ce  vatămă  Dumnezeirea. 

Dar  vâzurăţi  ce  păţiră  Ungurii  şi  cum  !i  pedepsi  Dumnezeu 
pentru  acest  păcat.  Intr'o  clipeală  Dumnezeu  le  surpă  mărirea 
şi  li  făch  de  ruşinea  neamurilor  ca  o  arătare  şi  învăţătură,  că 
Dumnezeu  pedepseşte  şi  aici  pe  pământ  sudalma  şi  pe  poporul 
ce  nu  se  lapădă  de  ea.  <4  /ură  na-ţi  învăţă  gura  ta  —  zice 
Scriptura  —  şi  a  numi  pe  cel  sfânt  nu  te  obişnui.  Că  precum 
sluga,  care  adeseori  se  cercetează,  multe  bătăi  ia;  aşă  şi  celce 
jură  şi  pururea  numeşte  pe  cel  sfânt,  de  păcat  nu  se  va  curăţi*... 
*Şi  nu  se  va  depărtâ  de  casa  lui  biciul»,  <că  se  va  umpleă  de 
rele  casa  lui».  (Sirah  23,  8,  9, 10,  12).  <Omul  care  se  obişnueşte 
cu  cuvinte  de  sudalmă,  în  toate  zilele  vieţii  sale  nu  se  va  în¬ 
ţelepţi»  (Sirah  23,  19). 

Ce  v-aş  puteâ  dar  altceva  îndemnă,  iubiţi  creştini,  decât  să 
vă  feriţi  de  sudalmă,  ca  de  focul  ce  arde  şi  ca  de  şarpele  ce 
muşcă  de  moarte. 

Feriţi-vă  de  mâniile,  după  cari  —  cum  zice  înţeleptul  Sirah 
(22,  27)  —  ca  după  focul  ce  arde  în  cuptor  se  fac  şi  rămân 
cărbunii,  fumul  şi  cenuşa  sudalmelor. 

Feriţi-vă  de  beţiile,  cari  dau  cele  mai  multe  şi  cele  mai 
grele  sudaime. 


—  207  — 


Seara  şi  dimineaţa.  In  tot  ceasul  şi  in  toată  vremea  gân- 
diţi-vă  neîncetat  la  vorbele  Iui  Isus  din  evanghelie:  *Amin,  amin 
zic  vouă,  despre  tot  cuvântul  desert  ce-l  vor  scoate  oamenii  din 
gară  vor  da  seamă  de  dânsul  înaintea  judecăţii*  (Mateiu  12, 

36) .  Ce  va  răspunde  suduitorul  când  i  se  va  cere  această  dare 
de  seamă?  Vai  va  fi  lui! 

Să  punem  dară  strajă  bună  şi  cuminte  gurii  noastre,  dându>ne 
seamă,  că  din  gură  iese  ^îndreptarea  sau  osânda»,  (Mateiu  12, 

37) ,  *binecuvântarea  sau  bUtstămal»,  (V  Moise  1 1,  26),  tdulceaţa 

sau  otrava»  (lacob  3, 10),  *.moajrtea  sau  vieaţa»  (V  Moise  30,  19) 
noastră.  Amin.  Pr.  I.  Trifa. 


ISUS  HRiSTOS, 

Analizând  figura  lui  isus,  noi  suntem  izbiţi  pe  o  parte  de 
autoritatea  absolută,  pe  care  El  o  exercită  asupra  oamenilor, 
iar  pe  de  altă  parte,  de  desinteresarea  totală  a  persoanei  Lui? 
El  nu  căută  nimic  pentru  El  Însuşi  şi  eră  liniştit  şi  senin,  cu 
toate  că  nu  aveă  nici  un  rol  In  societate,  nici  un  mijloc  de 
existenţă  şi  nici  un  ajutor  omenesc.  In  cea  mai  mare  parte  din 
oameni,  şi,  chiar  ki  cei  mai  buni,  există  un  oarecare  amor  pro* 
priu  şi  un  interes  personal.  In  Isus,  nimic  din  toate  acestea. 
El  se  dădeă  cu  totul  oamenilor  şi,  lepădat  de  orice  deşertăciune, 
nu  se  gândea  niciodată  la  impresia  pe  care  o  produceă  asupra 
poporului.  El  rămâneă  rece  In  faţa  dispreţului,  pentrucă  nu  căută 
nimic  pentru  EI  însuşi.  Ambiţia,  ultimul  defect  al  oamenilor 
mari,  lipsea  cu  totul  din  persoana  Lui.  O  ştim  pentruce.. .  Pen¬ 
trucă  In  El  umanitatea  eră  cu  totul  supusă  divinităţii.  In  Isus  n'a 
fost  despărţirea  care  este  in  noi  între  porunca  lui  Dumnezeu 
şi  pornirile  păcătoase  ale  firii  noastre.  La  Ei  vieaţa  a  mers 
uniform  şi  neted,  fără  contraziceri,  fără  schimbarea  părerilor  de 
azi  pe  mâne.  Deş!  a  avut  natura  noastră  întreagă,  acea  natură 
nu  s’a  abătut  din  drumul  Dumnezeirii. 

Pe  de  altă  parte,  Isus  vorbeă  cu  atâta  autoritate,  cum  n’a 
mai  vorbit  altul  Înaintea  Lui.  Ei  spuneă  că  misiunea  Lui  veneă 
dela  Dumnezeu,  care  eră  manifestat  In  El,  şi  că  venirea  Lui 
pe  pământ  e  cel  mai  important  eveniment  In  istoria  omenirei. 

Toate  aceste  cuvinte  porneau  dintr^o  alipire  deplină  a  fiinţei 
Lui  cătră  Tatăl,  dupăcum  şi  declară  El;  cEu  nu  fac  nimic  dela 
mine  însumi»  (loan  8,  28).  «Tatăl,  celce  petrece  întru  mine,  acela 
face  lucrurile»  (loan  14,  10). 

Aceste  două  trăsături,  în  persoana  iui  Isus,  desinteresarea 
de  sine  însuşi  şi  autoritatea  cuvântului  Lui,  câştigă  inimele  şi 
inspiră  încredere.  Numai  generaţia  de  pe  urmă  cerii  probe, 
discută  asupra  minunilor,  asupra  împrejurărilor  naşterii  şi  a  în¬ 
vierii.  Discipolii  Lui  II  credeau,  pentrucă  nici  un  altul  n’a  vorbit 
ca  El,  şi  din  cauza  impresiei  puternice  ce  produceă  asupra  lor. 

Dacă  ne  uităm  mai  de  aproape  la  persoana  lui  Isus  şi  ne 
întrebăm:  de  unde  venea  farmecul  acela  infinit  ce-l  revărsă  El 
asupra  oamenilor,  noi  vedem  că  din  tendinţa  ce  o  aveă  El  de 
a  vedea  In  om,  nu  ceeace  eră  criticabil,  ci  ceeace  eră  apreciabil. 
N’aţi  remarcat  fiecare,  chiar  în  oamenii  cei  mai  buni  o  Înclinaţie 
de  a  scoate  în  relief  defectele  oamenilor  ?  Ei  au  un  ochiu  foarte  fin, 
pentru  a  observă  partea  slabă  a  unui  caracter.  Tovărăşia  acestor 
oameni,  oricât  de  buni  ar  fi  ei,  nu  e  plăcută  pentru  nimeni. 

Cu  Isus  eră  cu  totul  altfel.  El  vedeâ  în  sufletul  nostru 
mai  mult  bine  decât  vedem  noi  înşine.  El  văzii  că  Zaheu  eră 
capabil  de  a  deveni  un  suflet  Înalt  şi  generos,  şi  Îndată  ce  EI 
îi  prezintă  lui  această  posibilitate,  Zaheu  deveni,  cu  adevărat, 
omul  pe  care  Isus  l-a  întrevăzut  in  el.  El  văzît  că  Maria  Mag- 
dalena,  cu  toată  starea  de  depravare  în  care  căzuse,  posedă, 
in  fond,  calităţi  mari  de  nobleţă  şi  devotament.  Şi  când  Isus 
ii  trezi  această  parte  a  sufletului  ei,  parte  pe  care  ea  n'o  cunoşteă 
şi  care  eră  adormită  în  plăcerile  simţurilor,  ea  realiză  cu  ade¬ 
vărat  fiinţa,  la  care  făcuse  apei  Isus. 

Tradiţia  ne  spune  că  odată,  când  se  găseă  cu  ucenicii  Lui, 
Isus  găsi  o  mulţime  adunată  In  jurul  unui  câne  mort.  Atunci 
fiecare  din  ei  incepîi  să  batjocorească  acest  hoit,  arătând  pielea 
Iui  desgustătoare,  ochii  Iui  faidoşi,  membrele  lui  schiloade.  Insă 
când  Isus  se  opri  ca  să  privească  şi  El  acea  mortăciune,  El  zise: 
«Dinţii  Iul  sunt  mai  albi  decât  mărgăritarele». 

Acest  fapt  ne  scoate  în  relief  tendinţa  Iui  Isus  de  a  vedeă 
mai  întâi  partea  frumoasă  a  lucrurilor.  A  vedeâ  partea  rea  în 
oameni,  e  lucru  uşor,  însă  a  vedeă  ceeace  e  demn  de  dragoste 
şi  de  laudă,  asta  e  mal  greu.  Orice  spirit,  cât  de  vulgar,  poate 

descoperi  defectul  oamenilor,  însă  pentru  a  vedea  calităţile, 
trebuie  o  oarecare  superioritate  morală.  Hristos  aveă  darul  de 
a  pune  in  lumină  ce  eră  divin  in  sufletul  omului.  Când  cineva 
vrând  să  ne  amelioreze,  începe  prin  a  ne  descoperi  defectele, 
el  nu-şi  ajunge  niciodată  scopul.  Numai  când  ne  vedem  apre¬ 
ciaţi,  putem  da  roade  bune.  Şi  in  aceasta  constă  puterea  lui 
Isus.  Astfel,  oameni  răi  şi  femei  decăzute,  care  nu  inspirase  in 
vieaţa  lor  decât  dispreţ,  rămâneau  uimiţi  când  se  vedeau  iubiţi 
şi  apreciaţi  de  dânsul.  In  faţa  acestei  dragoste  neaşteptate,  ei 
se  întrebau:  «Oare  de  ce  ne  iubeşte  omul  acesta,  când  toţi  ne 
hulesc?» 

Şi  aşă,  o  nouă  speranţă  izvoră  in  sufletul  lor,  o  speranţă 
care-i  îndemnă  la  altă  vieată,  întemeiată  pe  respectul  de  sine 
însuşi  şi  dragostea  de  Dumnezeu.  Descoperind  in  noi  ceeace 
e  demn  de  laudă,  Isus  justifică  declaraţia  că  omul  e  făcut  după 
chipul  lui  Dumnezeu.  Această  metodă,  pe  care  o  aveă  Isus  de 
a  pune’^în  lumină  laturea  frumoasă  a  lucrurilor,  poate  fi  practi¬ 
cată  şi  de  noi. 

De  câte'-ori  un  om  posomorât  şi  agresiv  nu  posedă  ca¬ 
lităţi  sufleteşti  mai  mari  decât  o  persoană  amabilă  şi  suriză- 
toare.  “De  câte-ori  o  femee,  ce  pare  uşuratecă  în  lume,  poate 
da  probe  de  devotament  şi  sacrificiu,  care  ar  eclipsă  şi  pe  cei 
mai  buni  creştinii  Chiar  în  armată,  s’au  văzut  exemple  de  vi- 
tejie  uimitoare  şi  de  totală  uitare  de  sine,  printre  beţivi  şi  săl¬ 
batici.  Numai  procedând  aşă,  Isus  a  putut  trăi  între  decăzuţi  şi 
păcătoşi.  El  găseâ  In  oamenii  inculţi  şi  grosolani  din  Oalilea 
mai  multă  sinceritate  decât  în  lumea  rafinată  şi  convenţională 
din  Ierusalim  şi  decât  în  fariseii  educaţi  prin  şcoli. 

Noi  vom  pătrunde  mai  bine  personalitatea  iui  Isus,  când 
vom  vedeâ  cum  înţelegeă  El.  prietenia.  El  păreâ  întotdeauna 
gata  de  a-şi  da  inima  acelui  ce  aveă  nevoie  de  dragoste.  Zaheu 
eră  unul  din  cei  mai  despreţuiţi  oameni  şi  eră  hulit  atât  de 
clasa  de  sus,  cât  şi  de  cea  de  jos.  Fără  îndoială,  nimeni  nu 
s'ar  fi  gândit  să-şi  facă  din  el  un  prieten.  Insă  Isus,  îndată  ce 
l-a  cunoşcut,  s’a  împrietenit  cu  dânsul.  De  asemeni,  nici  un  om 
respectabil  n’ar  fi  stat  în  societatea  Magdalenei.  Dar  Isus  văzO 
că  ea  aveâ  nevoie  de  un  prieten,  şi  aceasta  eră  destul.  El 
nu  se  gândi  la  ce  va  zice  lumea.  Un  lucru  văzh  El  într’ânsa : 

un  suflet  obosit  şi  singuratic,  care  aveă  nevoie  de  haina  caldă 
a  prieteniei.  Atunci,  Îndată  ce  găsi  ea  in  Isus  acel  sentiment 
de  milă  şi  de  dragoste  frăţească,  părăsi  pe  acei  ce  n’o  căutau 
decât  din  interes  şi  care,  in  fundul  inimii,  o  despreţuiau.  Şi 
aşă,  acel  suflet  pustiit  se  mântui  prin  cuvântul  Mântuitorului. 
Bartimeu  eră  un  biet  om,  îmbrăcat  în  zdrenţe  murdare  şl  care 
trăiă  din  gologanii  ce  oamenii  ii  zvârleau  în  silă,  sau  dintr^o 
bucată  de  pâne,  pe  care  o  căpătă  din  când  in  când.  Să  indrăz* 
nească  să  vorbească  cu  Isus,  ar  fi  părut  fiecăruia  un  afront  de 
neiertat,  insă  Isus  văzîi  în  el  posibilitatea  de  a-şi  face  alt  prieten 
şt,  deci,  de  a-l  transformă  in  alt  om.  Şl  aşă  mai  departe.  El  nu 
se  gândeâ  la  ce  clasă  aparţineau  prietenii  Lui,  şi  nici  la  ce  ar 
puteă  aveă  în  schimb  dela  ei.  Pasiunea  Lui  eră  de  a  iubi  chiar 
pe  cei  respingători  şi  dispreţuiţi  de  alţii.  El  dă  fără  a  cere 
nimic  dela  ei.-  De  altfel,  El  a  făcut  trista  experienţă  de  a  se 
vedeă  părăsit  de  ucenici.  Petru,  cel  mai  expansiv  dintre  ei,  se 
lăpădă  de  dânsul,  tocmai  în  clipa  când  aveă  mai  mare  nevoe 
de  sprijin.  Toma  se  îndoi  de  El,  tocmai  când  Isus  doreă  să 
găsească  credinţă.  Toţi  prietenii,  cei  mai  apropiaţi  şi  cei  mai 
iubiţi,  fugiră  de  frică,  in  ora  cea  mai  tragică  a  vieţii  Lui.  In 
faţa  unor  prieteni  aşă  de  nestatornici,  noi  am  puteă  spune: 
«Dacă  asta  e  pretenia,  ce  folos  să  mai  avem  prieteni?»  Dar 
Isus  n’a  gândit  aşă.  Pentru  El,  pretenia  trebuiă  să  fie  veşnică. 
El  chemă  din  nou  pe  cei  unsprezece  in  jurul  Lui  şi,  cu  toată 
sfiala  lor,  arătă  viu  că  vrea  să  ţie  cu  ei  vechile  legături.  El 
dădh  lui  Toma  proba,  pe  care  natura  Iui  cercetătoare  o  cereă, 
iar  peste  prăpastia,  pe  care  ucenicii  o  săpase  între  El  şi  dânşii, 
Isus  zvârli  puntea  dragostei  şi  a  credinţei  Lui  nesfârşite. 

De  multeori  noi  începem  o  prietenie  şi  pe  urmă  o  Intre- 
rupem,  luaţi  de  vârtejul  ocupaţiuniior.  Sau,  de  multeori,  noi 
cerem  dela  prieteni,  mai  mult  decât  putem  da.  Isus  iubea  fără 
să  ceară  din  partea  lor  acelaş  iucru,  şi  dragostea  Lui  eră 
fără  sfârşit. 

Cu  toate  acestea,  noi  nu  putem  spune  că  Isus  n’avea 
nevoe  de  dragoste  omenească.  Sunt  oameni  care,  oricât  de 
buni  şi  de  îndatoritori  ar  fi  faţă  de  prietenii  lor,  n’au  nevoie 
de  nici  o  simpatie.  Cu  Isus  eră  altceva.  Când  Petru,  împins 
de  dragostea  lui  cătră  dânsul,  a  căutat  să-L  abată  dela  drumul 

crucii,  pasiunea  cu  care  Isus  l-a  respins  a  fost  o  probă,  că  £1 
îşi  dădeă  foarte  bine  seamă  de  puterea  dragostei  omeneşti,  şi 
cunoşteă  primejdia  acestei  dragoste,  care  ne  îndeamnă  la  o 
vieajă  comoadă,  Intr'o  atmosferă  caldă,  unde  faptele  eroice 
însă,  nu  pot  fi  săvârşite.  El  fu  aproape  brusc  cu  Petru,  tocmai 
fiindcă  dragostea  lui  Petru  aveă  putere  asupra  Lui.  £1  nu  eră 
aşă  de  slobod  de  legăturele  pământeşti,  pentru  ca  fuga  disci¬ 
polilor  să  nu-i  rănească  inima.  Aceasta  fu  o  crudă  încercare 
pentru  Isus,  Insă  dragostea  lui  eră  prea  mare,  prea  puternică, 
pentru  a  fi  nimicită  din  aşă  lovituri. 

Figura  lui  Isus,  pe  care  am  încercat  s’o  schiţăm  aici,  nu 
poate  fi  întreagă,  fără  a  ne  opri  o  clipă  In  faţa  curajului  Lui 
nestrămutat  Când  ne  uităm  la  celelalte  personagii  din  jurul 
Lui,  vedem  că  fiecare  eră  cuprins  de  frică.  Bogatul  nu-1  puteă 
urmă  pentrucă  se  temea  de  sărăcie.  Preoţii  se  temeau  să  nu 
piardă  poziţia  lor  şi  autoritatea  ce  o  aveau  asupra  publicului. 
Fariseii  se  temeau  de  popor,  iar  restul  n’avea  curajul  să  pără¬ 
sească  rutina  vieţii,  şi  aşă  se  îndepărtau  cu  toţii  de  Acela,  pe 
care  odată  tau  aclamat  cu  strigăte  de  bucurie.  Pilat  se  temeă 
de  Cezar,  şi  aşă  el  căzu  şi  făch  o  faptă,  pe  care  conştiinţa  şi 
convingerile  lui  o  desaprobau.  Insă,  partea  cea  mal  tragică,  e 
că,  la  urmă,  chiar  ucenicii  Lui  fură  cuprinşi  de  spaimă  şi.  In 
momentul  critic  se  îndepărtară  de  învăţătorul  lor,  pe  care,  In 
fundul  inimei.  Ii  iubeau  atâtl  In  toate  aceste  cazuri  vedem  că 
oamenii  erau  In  contradicţie  cu  convingerile  lor,  căci  frica,  cel 
mai  teribil  duşman  al  omenirii,  i-a  făcut  neputincioşi  in  f^^ţa 
pericolului. 

In  mijlocul  lor,  Isus  singur  rămâneă  liniştit  şi,  cu  toate 
acestea,  Et  ştiă  că  trebuiă  să  fie  răstignit.  El  vorbeă  mulţimei 
despre  mântuirea  sufletului.  Insă  autorităţile  se  revoltau  contra 
învăţăturii  Lui.  Cu  toate  acestea,  nimic  nu-L  împiedecă  de  a 
predică,  deşi  ştiă  că,  cu  chipul  acesta,  îşi  deschideă  singur 
drumul  Calvarului.  Et  rămâneă  tare  şi  neclintit,  chiar  in  mij¬ 
locul  pericolului  şi  al  suferinţei,  care  pe  alţii  i-ar  face  să  fugă 
după  adăpost  Chiar  In  clipa  răstignirii.  El  a  rămas  stăpân  pe 
situaţie  —  singurul  ora  pe  care  o  generaţie  întreagă  n’a  putut 
aă-L  cucerească,  pentrucă  n’a  putut  să-i  inspire  frică. 

Câţi  din  noi  nu  vorbesc  şi  nu  lucrează  contra  convin¬ 
gerilor  lori  Şi  aceasta  din  frica  de  a  nu  fi  taxaţi  de  oameni 
ca  ciudaţi,  extraordinari,  şi  de  a  nu  îi  alungaţi  din  societate. 
Isus  însă  sfida  opinia  publică.  El  avea  la  început  sprijinul  mul- 
ţrmei,  însă  după  câtva  timp  aceasta  II  părăsi.  Cea  mai  mare 
parte  din  popor  se  pronunţă  contra  Lui.  El  erâ  victima  batjo¬ 
curilor  lor.  Nici  chiar  familia  Lui  nu-L  înţelegea  şi  se  îndepărtă 
de  dânsul  din  cauza  doctrinei  Lui.  El  deveneă  din  ce  în  ce 
mai  singur;  nu-i  mai  rămâneă  decât  cei  doisprezece  ucenici, 
cari,  la  urmă,  L’au  părăsit  şi  ei.  Şi  Isus  era  o  natură  iubitoare 
şi  sociabilă.  El  ar  fi  dorit  prieteni  cari  să-L  înţeleagă  şi  să-L 
susţie  în  clipele  de  grea  cumpănă.  El  nu  eră  un  om  de  gheaţă, 
care  să  n’aibă  nevoie  de  dragoste  pământească.  El  aveâ  o 
inimă  largă  şi  duioasă.  Şi  cu  toate  acestea,  nici  aceă  singurătate 
groaznică  nu  L-a  înspăimântat. 

înainte  de  a  termină,  vom  vorbi  de  cea  din  urmă  trăsătură 
a  persoanei  lui  Isus.  El  erâ  un  om  fericit,  cu  toate  că  numele 
lui  tradiţional  e  «Omul  durerii».  Intr'adevăr,  El  a  împărtăşit  in 
totdeauna  năcazurile  celor  pe  care-i  întâlneă.  De  auziă  un  oftat 
sau  un  plânset,  inima  i-se  umpleă  de  jale.  Nici  o  suferinţă  n’a 
rămas  fără  ecou  în  inima  Lui.  Şi,  afară  de  asta,  El  a  trebuit 
să  îndure  suferinţele  Lui  proprii,  şi  să  se  cufunde  în  cele  mai 
întunecoase  valuri  ale  agoniei  omeneşti.  El  a  avut  de  suferit  şi 
trupeşte  şi  sufleteşte.  Singurătatea,  calomnia,  persecuţia,  adver¬ 
sitatea,  trădarea,  osteneala,  înfrângerea,  lepădarea  —  El  le-a 
cunoscut  pe  toate,  în  timp  ce  îndărătul  lor  erâ  o  oarecare 
agonie  a  spiritului,  sublimă  şi  tainică,  pe  care  noi  n’o  putem 
Înţelege  deplin,  dar  care  a  ajuns  la  culme  pe  Getsimani,  când 
sudoarea  îi  eră  ca  picăturile  de  sânge.  Dar  El  birul  toate  aceste 
suferinţe  şi  căpătă  o  biruinţă  asupra  lor,  care  se  făcu  izvor  de 
bucurie.  El  erâ  prea  sigur  de  Dumnezeu,  pentru  a  puteă  ră¬ 
mâneă  în  mânile  vrăjmaşului.  El  trăiă  ta  lumina  soarelui,  care 
luminează  şi  încălzeşte  pe  acei  ce  cunosc  pe  Dumnezeu.  Religia 
tristă  e  o  religie  fără  vieaţă  şi  fără  vigoare.  Nimeni  din  noi 
n’ar  dori  să  semene  cu  un  om  trist,  pentrucă  omul  trist  n’a 
găsit  încă  taina  vieţii.  Dacă  religia  e  mântuitoare,  ea  trebuie  sâ 
libereze  pe  om  de  povara  existenţei.  In  Hristos,  mântuirea  e 
deplină.  Fiecare  din  noi  am  dori  să-i  semănăm,  pentrucă  El 

inspiră  speranţă  şi  bucurie.  Aşă,  oamenii  împietriri  de  necazurile 
vieţii,  rein viază  în  prezenţa  Lui. 

Puterea  noastră  de  a  ne  bucură  depinde  de  concepţia  ce 
o  avem  despre  vieaţă  şi  eternitate.  Dupăcum  a  spus  Chesterton, 
noi  nu  ne  putem  bucură  de  nimic  in  parte,  dacă  nu  ne  bucurăm 
de  întregul  sistem  ai  lucrurilor.  Isus  ştiă  că,  oricât  de  splendidă 
viziune  am  aveă  despre  Dumnezeu,  ea  nu  poate  corespunde 
cu  realitatea.  De  aceia '  El  căută  cuvinte  ca  să  ne  sugereze 
măreţia  şi  strălucirea  lui  Dumnezeu.  Isus  eră  de  sigur  fericit. 
In  El  e,  dar,  supremul  secret  al  fericirii. 

Traducere  şi  adoptare  din  englezeşte  de 
Florica  SCRIBAN, 

absolventă  tn  litere  dela  universitatea  din  Lausanne,  Elveţia. 


MIŞCAREA  LITERARĂ. 

Români  ortodocşi  şi  Unifi  români  sau  Două  organizaţii 
bisericeşti  române  in  Ardeal.  Studiu  istoric-statistic  bisericesc 
de  Un  om  al  bisericei.  Sibiiu  1Q22  pag.  76.  Preţul  10  Lei. 

Este  un  studiu  temeinic,  menit  să  lămurească  raportul  dîo 
trecut  şi  situaţia  de  azi  între  cele  două  biserici  româneşti  din 
Ardeal,  ortodoxă  şi  unită. 

După  Înfăptuirea  României  mari,  între  noile  împrejurări  de 
vieaţă,  eră  inevitabilă  polemica,  ce  s'a  angajat  între  reprezentanţii 
celor  două  biserici.  Uniţii  vor  cu  orice  preţ  să-şi  menţină  şi 
chiar  să-şi  sporească  privilegiile,  cu  cari  au  venit  dintr'un  stat, 
care  le-a  făcut  toate  favorurile,  pentru  a  ie  întări  situaţia  în  lupta 
de  sfărâmare  şi  îngenunchiare  a  ortodoxiei.  Iar  ortodocşii,  asu¬ 
priţi  şi  despoiaţi  în  trecut,  nu  puteau  privi  nemişcaţi  la  tendin¬ 
ţele  lor. 

Trebue  să  constat  cu  cinste  pentru  reprezentanţii  orto¬ 
doxiei,  că  in  vreme  ce  uniţii  răspundeau  în  entrefileuri  lipsite 
de  orice  cuviinţă  şi  în  articole  de  gazetă,  arţegoase  şi  înţepă¬ 
toare,  pline  de  invective  şi  batjocuri  la  adresa  ortodoxiei  şi  a 
oamenilor  bisericei  ortodoxe,  —  ortodocşii  şi-au  spus  părerile  cu 
demnitate,  în  broşuri  şi  studii  sistematice,  răzimate  pe  fapte 
istorice  şi  date  statistice,  în  faţa  cărora  nu  încape  restălmăcife. 
in  seria  aceasta  broşura  de  care  ne  ocupăm  este  a  patra. 

Autorul  ei,  un  bun  cunoscător  al  trecutului  românismului 
de  dincoace  de  Carpaţt  şi  un  iscusit  mânuitor  al  datelor  sta¬ 
tistice,  îşi  expune  părerile,  pe  de-o  parte,  cu  gândul  de  a  face 

pe  bărbaţii  de  conducere  ai  bisericei  ortodoxe  să  se  preocupe 
de  măsurile  de  apărare  faţă  de  catolicismul  plasat  printre  noi, 
pe  de  alta:  pentruca  să  poată  cere  remediarea  situaţiei  nedrepte, 
in  care  ne>a  fost  ţinută  biserica  de  către  duşmanii  neamului 
românesc  tn  Ardealul,  acum  liber. 

Nu  mai  puţin  vrea  ca  oamenii  politici  de  stat  să  înţeleagă  că, 
«centrifugalismul  bisericii  unite,  care  se  razimă  de  dogma  despre 
puterea  absolută  şi  despre  infalibiiitatea  episcopului  dela  Roma, 
este  o  primejdie  pentru  interesele  statului  român ;  că  guvernele 
române  şi  bărbaţii  de  stat  români  au  datoria  de  a  remediă  fără 
întârziere  situaţia  de  umilire,  politică  chiar,  ce  a  suferit-o  po¬ 
porul  român  de  sub  Habsburgi  prin  ţinerea  bisericii  ortodoxe 
in  sclavagiul  şi  mizeria  din  trecut;  că,  in  aceeaşi  vreme,  a  su¬ 
sţinea  !n  statul  român  —  şi  mai  ales  pe  conta  vistieriei  statului 
român!  —  prerogativele  atribuite  bisericii  unite  (în  aceeaşi  ca¬ 
tegorie  trebuesc  puşi  r.-catolicii  şi  celelalte  confesiuni  maghiare) 
de  cătră  duşmanii  noştri,  este  o  crimă  in  contra  neamului  şi 
a  statului  nostru;  că,  la  urmă,  biserica  ortodoxă  română  din 
fostul  stat  ungar  are  un  titlu  moral  indiscutabil  să  ceară,  iar 
statul  are  o  datorie  morală  şi  politică  indiscutabilă  să-i  acorde, 
p  reparaţiune  morală  şi  materială,  prin  care  să  ajungă  a  fi  ală¬ 
turea  —  măcar  alăturea!  —  de  celelalte  confesiuni  privilegiate 
In  trecut». 

Expunerile  din  această  broşură  ca  şi  in  cele  premergă¬ 
toare  nu  sunt  nici  decât  un  răsboiu  între  fraţii  de  acelaş  sânge, 
ci  numai  o  justă  apărare  în  faţa  agresiunilor  multiple  şi  înde¬ 
lungate  ale  catolicismului,  căruia  se  Închină  —  durere  —  şi  o 
parte  din  Românii  ardeleni. 

!n  clntroducerea  istorică»,  se  arată  manoperele,  prin  cari 
Habsburgii  au  ademenit  pe  Români  pentru  ca  să-şi  părăsească 
legea  strămoşească.  Se  evidenţiază  mijloacele,  prin  cari  împă¬ 
raţii  catolici  căutau  să  înfrângă  şi  pe  cei  rămaşi  statornici  în  cre¬ 
dinţă  în  butul  asuprelilor  şi  desorganizării  lor,  după  ce  îşi  per- 
duseră  căpetenia  bisericească  prin  trecerea  lui  Atanasie  la  Unire. 
Printre  multe  alte  documente  caracteristică  este  în  această  privinţă 
scrisoarea  împăratului  cătră  episcopul  Vulcan  dela  Oradea-mare 
în  1815:  «Deoarece  foarte  îmi  zace  Ia  inimă  să  promovez  cu 
orice  mijloace  unirea  între  români  şi  am  prilej  potrivit  spre 
aceasta  la  îndeplinirea  episcopiei  vacante  dela  Arad,  să-mi  propui 
—  pe  lângă  păstrarea  celui  mat  strict  secret  —  nişte  indivizi 
din  clerul  mai  de  seamă  ai  acelei  sau  a  altor  dieceze  neunite... 
dela  cari  s'ar  puteă  aşteptă,  ca,  obţinând  episcopia,  să  se  con¬ 
vertească  la  unire  şi  cari  să  aibă  destulă  trecere  şi  ar  fi  în  stare 
să  influenţeze  asupra  clerului  şi  poporului  din  dieceză.  Toto- 
■dată  D-ta  vei  aveă  să- mi  comunici  opinia  bine  chibzuită  cu 


privire  la  toate  mijloacele,  prin  cari  s’ar  putea  promovă  unirea 
In  Ungaria». 

Pe  lângă  astfel  de  manopere  tăinuite,  pe  faţă  se  lucră  prin 
banul  atotputernic  şi  prin  hatâruri,  cu  cari  se  îngrămădeau  cei 
ce  primeau  să  se  vândă,  in  vreme  ce  cei  neînduplecaţi  erau 
spoliaţi  şi  de  ce  brumă  puteau  să-şi  agonisească  din  puterile 
proprii. 

Această  situaţie  a  ajutat  pe  uniţi  să-şi  creeze  o  organi¬ 
zaţie  bisericească  prielnică  unei  propagande  intense  printre  orto¬ 
docşi,  a  căror  biserică  se  sbăteă  Intre  lipsuri  şi  neajunsuri  grele. 

In  prima  jumătate  a  veacului  al  XlX-lea  pe  întreaga  în¬ 
tindere  a  Ardealului  ortodocşii,  în  număr  mai  mare,  abia  aveau 
42  protopopiate,  pe  când  biserica  unită,  cu  sprijinul  moral  şi 
material  al  stăpânirii  politice,  a  putut  organiză  75  de  protopopiate, 
iar  parohiile  lor,  1323,  erau  toate  prevăzute  cu  preoţi,  abiă.38 
erau  vacante  la  1842.  In  centru,  la  Blaj,  aveau  7  posturi  de  ca¬ 
nonici  cu  o  pleiadă  de  cărturari  grupaţi  in  jurul  instituţiilor 
culturale. 

Iar  la  episcopia  unită  din  Oradea-mare  cu  jurisdicţie  şi  în 
Banat,  erau  alţi  6  canonici  bine  plătiţi  cu  17  protopopi  în 
provincie. 

In  aceiaşi  vreme  ia  Sibiiu,  legat  de  mâni,  stăpâneă  Vasile 
Moga,  iar  episcopia  Aradului  eră  încă  ferecată  de  legăturile 
ierarhice  cu  Sârbii.  Lipsite  de  o  organizaţie  solidă,  centrele  or¬ 
todoxe  nu  puteau  susţineă  lupta  de  concurenţă  în  îndeplinirea 
trebuinţelor  religioase  şi  culturale,  în  vreme  ce  centrele  unite 
aveau  toate  condiţiile  şi  tot  sprijinul  stăpânirii  în  acţiunea  lor 
de  prozelitism.  In  Banat  mai  veneau  in  favorul  propagandei 
unite  şi  desele  ciocniri  naţionale  dintre  Românii  şi  Sârbii  orto¬ 
docşi,  precum  şi  dreptul  de  patronat,  atât  de  extins  in  această 
parte  a  ţării,  unde  din  69  parohii  unite  62  erau  patronate  de 
stat,  de  instituţii,  de  oraşe  ori  de  stăpâni  boeri,  toţi  străini  de 
fiinţa  noastră  românească,  dar  cu  atât  mai  favorabili  propagandei 
de  unire  cu  Roma  şi  de  sciziune  intre  Români. 

Durere,  patronatul  statului,  moştenit  dela  ungurii  catolici 
există  şi  azi,  in  Statul  român  ortodox,  pentru  parohiile  unite, 
ca  una  dintre  cele  mai  odioase  şi  mai  primejdioase  instituţiuni, 
chiar  pentru  interesele  statului,  nu  numai  pentru  biserica  ortoefoxă. 

In  jumătatea  a  doua  a  veacului  XIX  cele  două  biserici  îşi 
lărgesc  şi  consolidează  organizaţia  bisericească.  Dar  cum  ?  Orto¬ 
docşii  mai  numeroşi  abiă  pot  să-şi  organizeze  (1864)  3  centre  epis¬ 
copale  (Sibiiu,  Arad,  Caransebeş),  cu  un  număr  mijlociu  de  619,647 
suflete,  de  fiecare  episcopat,  pe  când  uniţii,  mai  puţini,  dobândesc 
4  episcopate  (Blaj,  Oradea-mare,  Gherla  şi  Lugoj)  şi  mult  mai 
curând  (1853),  în  calcul  mediu  având  fiecare  episcop  314,754 
suflete,  abiă  numai  pe  jumătate  ca  cei  ortodocşi. 

In  aceeaşi  proporţie  s’au  instituit  «staluri  canonicale*  fată 
de  numărul  pe  jumătate  al  asesorilor  referenţi  ortodocşi.  Şi  tot 
la  fel  s’au  organizat  protopopiatele  ca  să  aibă,  la  uniţi,  căt  mai 
puţine  parohii  de  administrat  pentruca  să- şi  poată  Închină  for¬ 
ţele  luciului  de  propagandă  şi  proselitism  printre  «schismaticii>, 
a  căror  păstori  puţini,  administrând  parohii  multe,  erau  stin¬ 
gheriţi  !n  grija  pe  care  trebuiă  să  o  aibă  pentru  suflete  şi  apă¬ 
rarea  acelora  împotriva  prozelitismului,  pentru  care  erau  aşă  de 
bine  organizate  protopopiatele  unite. 

Organizaţia  parohială  serveşte  şi  mai  bine  propaganda 
catolică.  Sunt  parohii  unite  foarte  multe  cu  un  neînsemnat  nu¬ 
măr  de  credincioşi,  pentrucă  statul  ungar  a  dat  cu  mână  largă 
ajutor  la  Înfiinţarea  acelora.  Şi  mai  caracteristic  este  marele 
număr  al  filiilor  unite,  aproape  toate  înfipte  prin  parohii  orto¬ 
doxe,  pentru  a  servi  ca  unghtţă  de  pescuit  suflete. 

Statistica  resumativă  dela  pag.  56  ne  înfăţişează  următoarea 
situaţie  generelă:  La  uniţi:  1  arhiepiscop- mitropolit,  3  epîscopi, 
28  staluri  canonicale,  4  vicari  foranei,  6  arhidiaconi  (decani), 
111  vtce-arhidiaconi  (protopopi),  1403  parohi,  cooperatori  şi  ca¬ 
pelani,  în  total  1556  de  exponenţi  bisericeşti  la  1523  parohii 
şi  1843  de  filii  cu  1.259,019  suflete.  La  ortodocşi:  1  arhiepiscop- 
raitropolit,  2  episcop!  sufragani  (datele  sunt  dinainte  de  răsboiu), 
13  asesori  consistoriali,  64  protopopi,  1792  parohi,  tlQ  cape¬ 
lani,  in  total  1965  clerici  la  1867  parohii  şi  608  filii  cu  1,858,942 
suflete  după  statisticile  vechi. 

Nu  putem  pune  încă  alături  de  aceste  date  şi  situaţia  ma¬ 
terială  amărâtă  a  bisericei  şi  credincioşilor  ortodocşi  faţă  de 
marile  averi,  cu  cari  a  fost  dotată  biserica  unită.  Dar  urmează 
In  vreme  apropiată.  Acest  tablou  arată  totuşi  până  la  evidenţă 
In  ce  măsură  a  sdruncinat  catolicismul  biserica  ortodoxă  de 
dincoace  de  Carpaţi.  Şi  el  n’a  încetat  să  tulbure  apele  ei  nici 
acum. 

Această  situaţie  este  o  strigare  puternică  după  o  «reparaţie 
ce  se  impune  nu  numai  ca  o  măsură  de  dreptate  faţă  de  bi¬ 
serica  împilată  a  ţării,  ci  şi  ca  un  postulat  de  ordin  politic:  de 
a  nu  se  indentifică  statul  român,  care  are  cel  mai  mult  de  a 
mulţumi  bisericii  ortodoxe  române,  cu  un  raport  atât  de  nedrept 

Îii  silnic,  fn  care  a  fost  aruncată  biserica  ortodoxă  faţă  de  ce- 
eialte  confesiuni  binevăzute  de  unguri. 

«Legalizând  statul  acest  nejust  şi  silnic  raport  prin  aceea 
că  I-ar  susţinea  pe  mai  departe,  —  se  va  ajunge  la  rezultatul,  că 
acest  raport  de  silnicie  va  fi  geiminele  suprimării  succesive 
a  înseşi  bisericii  ortodoxe  române,  care  va  suferi  şi  pe  mai 
departe,  mistuindu-se  în  concurenţa  cu  celelalte  confesiuni,  cari 
se  vor  orientă  In  afară:  spre  Roma  şi  spre  ungur’,  şi  slăbind 

totodată  nu  numai  vaza,  ci  şi  temeliile  înseşi  existenţei  statului 
Tomân>. 

Pentru  soluţionarea  dreaptă  a  Indreptăţitelor  revindecări 
ale  bisericii  ortodoxe  In  raport  cu  celelalte  confesiuni,  autorul 
propune  mai  întâi  pregătirea  unei  statistici-regnicolare,  care  să 
stabilească  exact  numărul  sufletelor  aparţinătoare  fiecărei  con¬ 
fesiuni,  pentruca  acesta  să  servească  de  bază  la  împărţirea  aju¬ 
torului  de  stat  pentru  trebuinţele  diferitelor  biserici,  ţinându-se 
seamă  şi  de  averile  materiale  ale  acelora,  dată  fiind  bogăţia 
mare  a  bisericilor  cari  vin  încărcate  cu  toate  favorurile  şi  pre¬ 
rogativele  dintr’un  stat  duşman  ortodoxiei. 

In  legătura  aceasta  se  propune  revizuirea  circumscripţiilor 
ecleslastice  (episcopiilor  ortodoxe)  reorganizarea  centrelor  ierar¬ 
hice  şi  reorganizarea  unitară  a  bisericii  ortodoxe  române,  În¬ 
fiinţarea  de  parohii  nouă  mai  ales  printre  Secui  şi  la  marginea 
de  apus  a  ţării,  unde  fiinţa  şi  cultura  neamului  a  fost  mai  expusă, 
şi  organizarea  de  filii  pretutindenea,  unde  avem  un  număr  de 
credincioşi,  ori  cât  de  mic. 

Statul,  să  sisteze  orice  îndatoriri  patronale,  In  funcţie  Încă 
faţă  de  bisericile  catolice,  şi  să  constitue  un  fond  religionar  al 
bisericii  ortodoxe  române,  care  să  dea  un  echivalent  pentru 
averile  bisericeşti,  înstrăinate  de  duşmani  aici  dincoace  de  Car- 
paţi,  şi  secularizate  dincolo. 

Iar  in  cuvântul  de  Incheere  autorul  stărue  asupra  datoriei 
atatului  român,  de  a  face  o  cuvenită  dreptate  între  singuraticele 
confesiuni,  acordând  în  locul  prim  bisericii  ortodoxe  rehabili- 
tarea  morală  şi  materială,  ce  i-se  cuvine  nu  intr’atâta  pentrucă 
e  biserica  oficială  a  ţării  româneşti  şi  reprezintă  în  cele  sufle¬ 
teşti  majoritatea  absolut  covârşitoare  a  cetăţenilor  români,  ci 
pentrucă  dânsei  i-s’au  făcut  cele  mai  mari  nelegiuiri  în  cursul 
veacurilor  trecute  şi  pentrucă  ea  este  avizată  a  primi,  in  cel 
dintâi  loc,  satisfacţia  morală  şi  materială. 

Fără  de  această  satisfacţie,  dânsa  ar  continuă  să  rămână, 
şi  In  România  întregită,  o  cenuşotcă  a  statului,  şi  o  biserică 
fără  putere  de  apărare  faţă  de  ingresiunile  celorlalte  confesiuni 
şi  osândită  a  rămânea  In  cel  mai  favorabil  caz,  staţionară,  in¬ 
capabilă  de  progres.  Aceasta  insă  nu  poate  fi  nici  in  interesul 
statului  ori  în  al  neamului  românesc,  şi  şi  mai  puţin  ar  serv) 
spre  mărirea  lui  Dumnezeu  in  sinul  neamului  româneso. 

Recomandăm  cu  căldură  preoţimii  noastre,  ca  şi  tuturor 
oamenilor  cari  se  preocupă  de  marile  probleme  ale  ţării,  cetirea 
broşurei,  care  răsfrânge  o  lumină  vie  asupra  raporturilor  din 
trecut  şi  a  stărilor  de  acum  dintre  ceie  2  biserici  româneşti,  fără 
<ie  cunoaşterea  cărora  chestiunea  ardeleană  nu  va  puteă  fi  so¬ 
luţionată  după  dreptate  şi  spre  folosul  ţării. 

CRONCĂ  BISERICEASCĂ-CULTURALĂ. 


Cursuri  teologice  germane  s’au  ţinut  în  Sibiiu  dela  5—17 
August  a.  c.  aranjate  de  Societatea  culturală  germană  din  România- 
Mare.  Profesorul  universitar  D.  Faber  din  Marburg  a  vorbit  despre 
omul  religios  —  trăsăimi  fundamentale  din  psihologia  religiunii  (8 
ore)  şi  antroposofia  şi  Creştinismul  (4  ore).  D.  Oressmann,  pro> 
fesor  universitar  în  Berlin,  a  vorbit  despre  opunerea  păgănismului 
şi  ori^nea  creştmismului  (10  ore)  şi  despre  ceeace  e  trecător  şi 
vecinie  tn  cuprinsul  Testamentului  Vechiu  (3  ore).  Profesorul 
universitar  şi  consilier  intim  D.  Rendtorîf  din  Lipsea;  Preotul 
şi  curentele  spirituale  modeme.  Este  textul  {motto)  predicei  o  ce¬ 
rinţă  necondiţionată.  Ce  este  predică  actuală.  Arta  expunerii  pentru 
scopul  predicii,  apoi  analiza  practică  a  epistolei  cătră  Efeseni, 
(în  total  8  ore)  şi  în  sfârşit:  Exerciţii  asupra  textelor  biblice: 
Mateiu  11,  25—30,  loan  3,  1 — 16,  11  Cor.  4.  5—11,  lacob  1, 
12 — 18  (4  ore). 

Cursurile,  ascultate  cu  admiraţie  şl  evlavie  de  mulţimea 
auditorului,  au  fost  la  Înălţimea  ştiinţifică  a  cerinţelor  moderne. 
Dacă  am  remarcat  raţionalismul  dominânt  în  biserica  reformată, 
nu  e  mai  puţin  adevărat,  că  expunerile  —  în  special  ale  pro¬ 
fesorului  Rendtdorff  —  au  fost  izvorâte  din  concepţia  adânc 
religioasă  a  omului  credincios,  care  vorbeă  fermecător. 

Frumoase  cursuri  de  îndrumare  au  ţinut  Episcopul  D. 
Dr.  Friedrich  Teutsch  despre  ideile  conducătoare  in  istoria  bi¬ 
sericii  săsesti  (4  ore),  apoi  directorul  liceului  săsesc  din  Mediaş : 
Pietismul  in  Ardeal  (3  ore),  directorul  liceului  săsesc  din  Braşov 
despre  Honterus  (1  oră),  preotul  din  Miercurea  Dr.  Victor  Roth: 
Monumentele  bisericeşti  in  Ardeal  (3  ore)  şi  preotul  Dr.  Adolf 
Schullerus  din  Sibiiu:  Istoria  cultulai  dumnezeesc  la  Saşii  ardeleni 
(4  ore). 

In  legătură  cu  aceste  cursuri  s’a  făcut  o  dare  de  seamă  a 
felului  cum  se  face  propaganda  religioasă  In  Wurtenberg,  s'a 
aranjat  o  expoziţie  a  Şvabilor  din  Bănat,  un  curs  de  orgă  pentru 
cantori  şi  Învăţători,  un  concert  bisericesc  şi  o  arătare  cine¬ 
matografică  de  chipuri  populare. 

Cursurile  au  fost  cercetate  cu  bun  folos  şi  de  câţiva  preoţi 
de  ai  noştri  din  Sibiiu  şi  doi  profesori  seminariali  (de  toţi  8),  cari 
vor  păstră  amintire  recunoscătoare  bărbaţilor  de  înaltă  cultură 
teologică,  cari  au  făcut  aceste  cursuri  şi  sunt  mulţămitori  afa¬ 
bilităţii  cu  cari  au  fost  primiţi. 

Dela  Asociaţia  clerului:  „Atidreiu  Şaguna‘*.  «Revista 
Teologică>  se  trimite  acum  aproape  tuturor  preoţilor  mitropoliei 
noastre  şi  putem  astfel  deschide  această  rubrică  permanentă  pe 

seama  preocupărilor  Asociaţiei  noastre,  in  ea  se  va  arătă  ce 
se  lucrează  in  cadrele  Asociaţiei  şi  se  vor  da,  pe  viitor,  orien¬ 
tările  de  lipsă  unei  bune  îndrumări  a  activităţii  preoţimii  pe 
cercuri  religioase  şi  în  conferenţele  despărţămintelor.  Condu¬ 
cătorii  Asociaţiei  aici  vor  da  răspunsuri  şi  desluşiri  la  Întrebările 
şi  nedumeririle  venite  (tela  membrii  ei. 

Asemenea  deschidem  aici  Ioc  pentru  orice  păreri  venite 
din  afară  în  legătură  cu  Asociaţia  voind  să  punem  Ia  dispoziţia 
preoţimii  o  tribună  liberă,  dela  care  să  sepoatâ  discutănestin- 
gherit  toate -chestiunile  şi  problemele  ce  agită  vieaţa  preoţească 
şi  la  deslegarea  cărora  pot  contribui  cu  cuvântul  lor  şi  fraţi 
preoţi  mai  puţin  îndeletniciţi  cu  purtarea  condeiului,  dar  nu 
mai  puţin  dornici  şi  capabili  de  progres  şi  de  promovarea  in¬ 
tereselor  bisericeşti  şi  preoţeşti. 

Oe  astâdată  nu  ne  vom  duce  prea  departe  In  urmă.  Pentru 
a  face  cunoscut  lucrul  rrostru  In  cadrele  Asociaţiei  vom  plecă 
numai  dela  ultima  întrunire  obligatorie  a  despărţămintelor  Aso¬ 
ciaţiei,  dela  adunările  ordinare  de  primăvară,  prevăzute  In  § 
5 — 6  din  Regulamentul  pentru  organizarea  despărţămintelor. 

Biroul  central  al  Asociaţiei  a  dat  orientările  necesare  pentru 
despărţămintele  din  întreaga  mitropolie,  fixând  programa  adu¬ 
nării  pe  2  zile,  in  confofmitate  cu  dispoziţiile  regulamentare. 

Ziua  primă  a  fost  închinată  mai  mult  chestiunilor  de  ordin 
administrativ.  Anul  acesta  s’au  ales  de  nou  prezidentul  şi  co¬ 
mitetul  despărţămintelor  şi  câte  doi  delegaţi  ia  Congresul  ce, 
după  hotărârea  din  anui  trecut,  urmează  să  se  ţină  in  toamna 
aceasta. 

In  aceste  adunări  s’au  prezentat  rapoarte  despre  activitatea 
cercurilor  religioase  şi,  în  legătură  cu  ele,  dări  de  seamă  despre 
activitatea  reJigioasă-culturală  a, preoţilor,  catecheţilor,  profeso¬ 
rilor  de  religie,  absolvenţilor  de  teologie  de  pe  teritorul  fie¬ 
cărui  despărţământ.  Acestor  rapoarte  li-s’au  anexat  lucrările  tu 
scris;  predici,  conferinţe,  disertaţii  etc.,  pe  cari  le*au  ţinut  au¬ 
torii  lor.  S’a  făcut  apoi  raport  despre  activitatea  despărţămân¬ 
tului  in  cursul  anului  1Q21  şi  s’au  incassat  cotizaţiile  de  membrii. 

In  aceeaşi  zi,  după  ameazi,  au  fost  întocmite  misiuni  in¬ 
terne  pentru  preoţi.  După  un  scurt  serviciu  religios  s’a  vorbit 
despre  îndatorirea  preotului  de  a  se  mărturisi,  apoi  a  urmat  o 
meditaţie  despre  importanţa  mărturisirii  ca  mijloc  de  curăţire 
şi  înviorare  pentru  preot,  şi  după  aceasta  S’a  făcut  mărturisirea 
tuturora,  la  «duhovnicul  despărţământului  >. 

Seara  preoţimea  a  luat  parte  la  o  a  doua  meditaţie  asupra 
legăturii  spirituale  a  preotului  lui  cu  Hristos  şi  a  împărtăşirii 
lui,  !n  chip  văzut,  cu  trupul  şi  sângele  Domnului.  După  aceastlk 

concentrare  sufletească  s’a  făcut  cuviincioasa  pregătire  pentru 
cuminecare. 

A  doua  zi  s’a  slujit  in  sobor  sfânta  liturghie,  impărtăşindu>se 
toji  dintr’o  pâne  şi  dintr’un  potir  ca  simbol  al  legământului 
tainic  cu  Hristos  şi  a  frăţiei  dintre  slujitorii  Lui.  Apoi  mângâiat 
a  plecat  fiecare  ia  ale  sale,  Înălţat  şi  Întărit  duhovniceşte  pentru 
misiunea  sa  de  păstorire. 

In  numărul  viitor  vom  Începe  să  arătăm  pe  rând  cum  s’a 
fndeplinit  acest  program  ai  adunărilor  de  primăvară  In  fiecare 
despărţământ,  scoţând  la  iveală  şi  munca  depusă  de  preoţime 
fn  cercurile  religioase.  Vom  da  apoi  raport  despre  adunările 
secţiilor  ţinute  pentru  a  luă  seama  şi  a  Îndrumă  activitatea  preo> 
ţimii  din  fiecare  eparhie. 

Acum  mai  adaugem  că  se  fac  pregătirile  pentru  a  se  ţineă 
congresul  general  pe  la  finea  lunei  Octoravrie.  Problema  de  că¬ 
petenie  spre  care  trebue  să  ni-se  concentreze  atenţiunea  este 
acum :  legătura  preotului  cu  şcoala  şi  studiai  religiunii  tn  şcoala 
românească.  Delegaţii  aleşi  pentru  congres  să  facă  obiect  de 
studiu  această  chestiune,  pentruca  toţi  Împreună  să  putem  con¬ 
tribui,  alături  de  părerile  referenţilor,  la  soluţionarea  problemei. 
La  Sibiiu  tomai  acum  decurge  ancheta  şcolară,  compusă  din 
reprezentanţii  bisericei  şi  ai  statului.  Din  desbaterile  ei  sperăm 
să  iase  deplin  lămurită  situaţia  şi  viitorul  şcoalei  noastre  săteşti, 
tn  care  studiului  religiunii  şi  educaţiei  In  duhul  creştinesc  al  bi¬ 
sericei,  trebue  să  li-se  asigure  locul  de  întâietate. 

Desbaterile  congresului  vor  îmbrăţişâ  şi  alte  probleme  dela 
ordinea  zilei,  între  cari  la  întâiul  loc  se  va  luă  o  atitudine  ho¬ 
tărâtoare  în  chestiunea  situaţiei  materiale  a  clerului.  Ea  nu  mai 
poate  fi  trăgănată  sub  nici  un  pretext  din  partea  factorilor  de 
stat  şi  ţinem  să  se  soluţioneze  echitabil,  după  principiile  depuse 
In  <StatutuI  unic»  al  funcţionarilor  publici.  In  vederea  unei  ho¬ 
tărâri  demne,  membrii  Asociaţiei  să-şi  orănduiască  astfel  lucrurile 
ca  să  poată  luă  parte  cu  toţii  la  Congres,  pe  lângă  delegaţii 
aleşi,  ca  astfel  desideratelor,  ce  vom  exprimă,  să  le  putem  da 
cuvenitul  aplomb,  în  preajma  deschiderii  corpurilor  legiuitoare. 

• 

Cu  plăcere  vestim  pe  cetitorii  noştri  că  am  căpătat  un 
colaborator  nou  la  revista  noastră:  pe  d-şoara  Florica  Scribăn, 
sora  Părintelui  Arhimandrit  Scriban  şi  ale  cărei  traduceri  şi 
.adoptări  teologice  începem  a  le  publică  chiar  din  acest  număr. 


